Super League 1 play out, ΑΕΛ-Παναιτωλικός: Οι τελικοί παραμονής ξεκίνησαν! (19:30 Novasports 3) | Pressing.gr\nSuper League 1 play out, ΑΕΛ-Παναιτωλικός: Οι τελικοί παραμονής ξεκίνησαν! (19:30 Novasports 3)\n3 Απρίλιος 2021, 18:46\nΤελικό θυμίζει το παιχνίδι ανάμεσα στην ΑΕΛ και τον Παναιτωλικό για την 2η αγωνιστική των play out στη Super League 1\nΟι δύο ομάδες έπαιξαν και πριν από ένα μήνα μεταξύ τους στο ίδιο γήπεδο στην κανονική διάρκεια.\nΗ νίκη της ΑΕΛ μέσα στη Ριζούπολη στο ξεκίνημα των Playouts σε συνδυασμό με τα άλλα αποτελέσματα της δίνουν βάσιμες ελπίδες παραμονής, αν και παραμένει στην τελευταία θέση. Και αυτό γιατί είναι πλέον σε απόσταση βολής.\nΗ ΑΕΛ κέρδισε τα τρία από τα πέντε τελευταία της παιχνίδια, αφού δεν είχε νίκη στα 16 προηγούμενα.\nΧρειάστηκε να φτάσει το προτελευταίο παιχνίδι της κανονικής περιόδου, για να κερδίσει παιχνίδι στην έδρα της, αυτό με τον Παναιτωλικό. Ήταν και η πρώτη νίκη στο Αλκαζάρ για τη Super League από τον Οκτώβριο του 2010. Νίκησε τον Παναιτωλικό, αφού δεν είχε νίκη στα πρώτα 11 της σεζόν, με πέντε ισοπαλίες και έξι ήττες. Επεκτείνοντας και πέρσι ήταν 13 παιχνίδια χωρίς νίκη.\nΗ ήττα από τη Λαμία με 3-0 μέσα στο Αγρίνιο, έφερε σε πολύ δύσκολη θέση τον Παναιτωλικό, που τώρα βρίσκεται στην ίδια σχεδόν μοίρα με τον ΟΦΗ και την ΑΕΛ, αν και έχει να παίξει πλέον και τέσσερα παιχνίδια εκτός έδρας και δύο μόνο στην έδρα του.\nΟ Παναιτωλικός έκανε δύο νίκες στα τέσσερα τελευταία της κανονικής περιόδου για, όσα είχε σε όλο το προηγούμενο πρωτάθλημα, για να ανασάνει βαθμολογικά. Έχει πετύχει 13 γκολ, τα λιγότερα από κάθε άλλη ομάδα.\nΈχασε και το τελευταίο της εκτός έδρας παιχνίδι από τον Απόλλωνα στη Ριζούπολη και έμεινε με πέντε μόλις βαθμούς εκτός έδρας από ισάριθμες ισοπαλίες. Δεν έχει κερδίσει σε 14 επίσημα εκτός έδρας παιχνίδια στη σεζόν. Τα 13 για το πρωτάθλημα.\nΑν δεν σκοράρει και στη Λάρισα, θα κάνει ρεκόρ στην ιστορία του στην κατηγορία με οκτώ εκτός έδρας χωρίς γκολ.\nΣτο τελευταίο παιχνίδι τους, μόλις ένα μήνα πριν, η ΑΕΛ επικράτησε 1-0 και… χάλασε τη συνταγή των πολλών γκολ στα μεταξύ τους παιχνίδια. Έχουν παίξει 11 παιχνίδια στη Super League και σε ένα έχουν μπει έξι, ενώ σε άλλα τέσσερα έχουν μπει από τέσσερα γκολ.\nΈχουν τρεις ισοπαλίες, που έγιναν διαδοχικές το 2019 και το 2000, και οι τρεις με σκορ 2-2! Ποτέ δεν έχει κερδίσει η φιλοξενούμενη ομάδα στα παιχνίδια τους. Έχουν οκτώ νίκες οι γηπεδούχοι, από τέσσερις, και τρεις ισοπαλίες.\nΗ ΑΕΛ έχει κερδίσει τα τέσσερα από τα πέντε στην έδρα της. Και στα τέσσερα νικηφόρα μάλιστα προηγήθηκε από το πρώτο ημίχρονο. Μόνο μια φορά κατάφερε να αποφύγει την ήττα ο Παναιτωλικός στη Λάρισα, τον Ιανουάριο του 2020, στο περσινό παιχνίδι της κανονικής περιόδου δηλαδή, όταν ήλθαν 2-2.\n28.02.2021: ΑΕΛ – Παναιτωλικός 1-0\n(37’ σουτ Πινακάς)


GD Forum Manager for bbPress – Πρόσθετο WordPress | WordPress.org Ελληνικά\nDale Reardon 26 Ιουνίου 2020\n“GD Forum Manager for bbPress” είναι λογισμικό ανοιχτού κώδικα. Οι παρακάτω έχουν συνεισφέρει στη δημιουργία του.\nΤο “GD Forum Manager for bbPress” έχει μεταφραστεί σε 1 γλώσσα. Ευχαριστούμε τους μεταφραστές για τις συνεισφορές τους.\nΜεταφράστε το “GD Forum Manager for bbPress” στην γλώσσα σας.


ΚΑΛΑΜΑΤΑ ΜΕΣΣΗΝΙΑΣ: WSJ: Μυστική συνάντηση για το χρέος της Ελλάδας.\nWSJ: Μυστική συνάντηση για το χρέος της Ελλάδας.\nΚρυφή μάζωξη Ευρωπαίων ανώτατων αξιωματούχων για το ελληνικό χρέος έγινε μετά τη συνάντηση στο Eurogroup τη Δευτέρα λέει η Wall Street Journal, αλλά κύκλοι του ΥΠΟΙΚ σπεύσουν να τα μαζέψουν και υποστηρίζουν πως γίνονται ανάλογες συναντήσεις στο περιθώριο του Eurogroup.\nΗ συνάντηση αυτή έγινε....\nλέει η WSJ όταν ο υπουργός Οικονομικών Γιάννης Στουρνάρας έδινε εκείνη την ώρα συνέντευξη τύπου και δεν προσκλήθηκε να λάβει μέρος στη συζήτηση.\nΣύμφωνα με καλά πληροφορημένες πηγές, αναφέρει η WSJ, στην συνάντηση συμμετείχαν ανώτατοι αξιωματούχοι του ΔΝΤ, της Κομισιόν, της ΕΚΤ, ανώτατοι αξιωματούχοι της ευρωζώνης, καθώς και οι υπουργοί Οικονομικών της Γαλλίας και της Γερμανίας.\nΤο ΔΝΤ δεν έχει προχωρήσει σε εκταμιεύσεις από τον περασμένο Ιούλιο και είναι 3,8 δισ. ευρώ πίσω στις προγραμματισμένες πληρωμές.\nΤο ΔΝΤ επιμένει στο να έχει καθαρή εικόνα για τα οικονομικά της χώρας το επόμενο 12μηνο και ο όρος αυτός δεν έχει εκπληρωθεί.\nΟλι Ρεν και Σόιμπλε. Βρυξέλλες και Βερολίνο πιέζουν την Αθήνα\nΥΠΟΙΚ:Πολλές φορές γίνονται τέτοιες συναντήσεις μεταξύ των μελών του Eurogroup, τονίζουν κύκλοι του υπουργείου Οικονομικών, αναφερόμενοι σε δημοσίευμα της Wall Street Journal που υποστηρίζει ότι το βράδυ της περασμένης Δευτέρας έγινε μυστική συνάντηση μεταξύ κορυφαίων αξιωματούχων του Eurogroup μεταξύ των οποίων οι υπουργοί Οικονομικών της Γερμανίας Β. Σόιμπλε και της Γαλλίας Π. Μοσκοβισί, με αντικείμενο την Ελλάδα.\nΑναρτήθηκε από ΠΑΝΑΓΙΩΤΗΣ ΚΑΜΠΑΣ στις 7:38 μ.μ.\nΕτικέτες 'ΕΠΙΚΑΙΡΟΤΗΤΑ (ΔΙΕΘΝΗ), Ε.Ε, ΕΛΛΑΔΑ, ΟΙΚΟΝΟΜΙΑ, ΧΡΕΟΣ


Η παραγγελία του πελάτη αποστέλλεται στη διεύθυνση που ο ίδιος έχει υποδείξει στον συνεργάτη - ΕΤΑΙΡΕΙΑ κατά την παραγγελία του, με μέσα της επιλογής της ΕΤΑΙΡΕΙΑΣ, κατόπιν επικοινωνίας με αυτήν.\nΗ αποστολή της παραγγελίας γίνεται είτε δωρεάν, είτε με χρέωση ανάλογα την συμφωνία που θα προηγηθεί κατά την τηλεφωνική επικοινωνία πελάτη εταιρείας.\nΗ παράδοση των προϊόντων έχει οριστεί να γίνει εντός επτά (7) εργασίμων ημερών από την ημερομηνία υποβολής της παραγγελίας.\nΓια την αποφυγή προβλημάτων σε περίπτωση που θέλετε να ακυρώσετε μία παραγγελία θα πρέπει να επικοινωνήσετε άμεσα με εμάς στο τηλέφωνο +30-2104839579 εντός 24ωρών από τη στιγμή που γίνετε η αγορά σας! Μετά το χρονικό αυτό σημείο δεν είναι δυνατή η ακύρωση. Σε περίπτωση που η παραγγελίας σας βρίσκετε στο στάδιο της αποστολής, επιβαρύνεστε και με όποια έξοδα έγιναν για αυτήν.\nΕπιστροφές γίνονται δεκτές μόνο εφόσον τα προϊόντα που επιθυμείτε να επιστρέψετε βρίσκονται στην ίδια καλή κατάσταση στην οποία τα παραλάβατε, μαζί με την απόδειξη λιανικής πώλησης ή το τιμολόγιο.\nΓια την αποφυγή δικής σας ταλαιπωρίας, καλό είναι να ελέγχετε προσεκτικά κατά τη στιγμή της παράδοσης της παραγγελίας σας την κατάσταση των προϊόντων και το άθικτο της συσκευασίας τους, προκειμένου να διαπιστωθούν τυχόν εμφανή ελαττώματα (π.χ. σπασμένο εμπόρευμα, λάθος είδος κλπ).\nΤέλος τα προϊόντα που αγοράσατε από τους συνεργάτες μας θα πρέπει να έρθουν πίσω απαραβίαστα και φυσικά με δικά σας έξοδα!


Τσιάρας στην συνέλευση Ένωσης Εισαγγελέων: «Υπουργείο Δικαιοσύνης και εισαγγελείς έχουμε κοινή αποστολή, την επιτάχυνση της Δικαιοσύνης» - Law & Order\nΤσιάρας στην συνέλευση Ένωσης Εισαγγελέων: «Υπουργείο Δικαιοσύνης και εισαγγελείς έχουμε κοινή αποστολή, την επιτάχυνση της Δικαιοσύνης»\nΣτην ανάγκη επιτάχυνσης απονομής της Δικαιοσύνης, αναφέρθηκε κατά τη διάρκεια της ομιλίας του στην γενική συνέλευση της Ένωσης Εισαγγελέων Ελλάδος (ΕΕΕ), ο υπουργός Δικαιοσύνης Κων. Τσιάρας, όπως και ο εισαγγελέας του Αρείου Πάγου Βασίλειος Πλιώτας. Το κύρος της Δικαιοσύνης αλλά και η ανεξαρτησία της, βρέθηκαν αντίστοιχα στο επίκεντρο των ομιλιών της προέδρου του Συμβουλίου της Επικρατείας (ΣτΕ) Αικατερίνης Σακελλαροπούλου και της προέδρου της ΕΕ Άννας Ζαΐρη. Από την πλευρά του ο πρόεδρος του Δικηγορικού Συλλόγου της Αθήνας Δημήτρης Βερβεσός αναφέρθηκε, μεταξύ άλλων, στην εφαρμογή του νέου Ποινικού Κώδικα ενώ για το ίδιο ζήτημα μίλησε και ο υφυπουργός Δικαιοσύνης Δημήτρης Κράνης.\nΗ ετήσια γενική συνέλευση των μελών της Ε.Ε.Ε., πραγματοποιήθηκε στα γραφεία του ΔΣΑ και το «παρών» έδωσαν η πολιτική ηγεσία του υπουργείου Δικαιοσύνης, κ.κ. Τσιάρας και Κράνης, ο εισαγγελέας του Αρείου Πάγου Βασίλης Πλιώτας, η πρόεδρος του ΣτΕ Αικατερίνη Σακελλαροπούλου, ο πρόεδρος του ΔΣΑ Δημήτριος Βερβεσός, ο γενικός επίτροπος Επικρατείας των Τακτικών των Διοικητικών Δικαστηρίων Κωστάκης Δημήτριος, κ.ά. Χαιρετισμούς απηύθυναν εκπρόσωποι των κομμάτων αλλά και εκπρόσωποι άλλων δικαστικών ενώσεων.\nΤσιάρας: «Βρισκόμαστε στην ίδια όχθη του ποταμού»\nΚατά την ομιλία του ο κ. Τσιάρας αναφέρθηκε στα προβλήματα που αντιμετωπίζει η Δικαιοσύνη, για να δηλώσει μεταξύ άλλων πως ο καθορισμός των νέων οργανικών θέσεων θα γίνει άμεσα και έπειτα «από ενδελεχή επεξεργασία των στοιχείων από το υπουργείο Δικαιοσύνης, προκειμένου να καλύπτει επαρκώς τις ανάγκες και των δύο βαθμών, και των δύο κλάδων».\nΑκόμη ο υπουργός Δικαιοσύνης τόνισε: “Η πολιτική ηγεσία του υπουργείου Δικαιοσύνης και οι Δικαστικοί και Εισαγγελικοί Λειτουργοί, βρισκόμαστε στην ίδια όχθη του ποταμού.\nΚατά την ομιλία του ο κ. Κράνης επισήμανε ότι σε βάθος χρόνου καλούμαστε να δούμε τις ρυθμίσεις που έχουν γίνει στον νέο Ποινικό Κώδικα ενώ ο κ. Πλιώτας έκανε ειδική αναφορά στο θέμα της καθυστέρησης απονομής της Δικαιοσύνης και επισήμανε ότι ο ελληνικός λαός απαιτεί όχι μόνο ορθή, αλλά και ταχεία Δικαιοσύνη.\nΗ πρόεδρος του ΣτΕ τόνισε την ανάγκη διαφυλαξης του κύρους της Δικαιοσύνης, σημειώνοντας πως η εικόνα που δίδεται το τελευταίο διάστημα δεν τιμά τη Δικαιοσύνη, είναι όπως είπε σαν να μιλάμε σε μεσημεριανές τηλεοπτικές εκπομπές.\nΟ πρόεδρος του ΔΣΑ τόνισε ότι η μεγαλύτερη πρόκληση για του δικηγόρους είναι η εφαρμογή του νέου Ποινικού Κώδικα και του νέου Κώδικα Ποινικής Δικονομίας.\nΑκόμη επισήαμνε ότι για επιβολή δικαστικού ενσήμου στις αναγνωριστικές αγωγές ενώπιον των Πολυμελών Πρωτοδικείων βάλει εξόφθαλμα κατά της δικαστικής προστασίας και φέρνει τον οικονομικά αδύναμο πολίτη σε δύσκολη θέση.\nΤέλος πρόεδρος της ΕΕΕ, έκανε ιδιαίτερη αναφορά στο μείζον ζήτημα της ανεξαρτησίας της Δικαιοσύνης επισημαίνοντας ότι “εξακολουθούμε να έχουμε το πρόβλημα αυτό». Μάλιστα η ίδια ανέφερε πως κάποιοι συνάδελφοί της ευθύνονται, γιατί έχουν αντιληφθεί λανθασμένα το ρόλο τους.\nΣύμφωνα με την πρόεδρο της ΕΕΕ δεν είναι δυνατόν τα δικαστικά ζητήματα να γίνονται δημόσιο θέαμα και ακρόαμα.\nΑπεργία σε τρένα-προαστιακό την Τετάρτη 3 Οκτωβρίου\nΣυγχαρητήρια Ένωσης Αστυνομικών Υπαλλήλων Καρδίτσας σε Μαντζιώκα και Καραθανάσιο\nLaw & Order Newsroom\t2 Απριλίου, 2022\t10:36 πμ\nΤραγωδία: Νεκρή 32χρονη Πατρινή – «Φονική δόση» της στέρησε τη ζωή\nLaw & Order Newsroom\t28 Απριλίου, 2022\t8:35 πμ\nLaw & Order Newsroom\t8 Μαΐου, 2022\t11:00 πμ\nΚώστας Καραμανλής: «Καταφέραμε να αναστήσουμε το έργο της Πατρών-Πύργου»


26 Οκτωβρίου: Η γιορτή του πολιούχου της Θεσσαλονίκης - Angels World\n26 Οκτ 26 Οκτωβρίου: Η γιορτή του πολιούχου της Θεσσαλονίκης\nΣήμερα λέμε χρόνια πολλά στους εορτάζοντες:\nΆγιος Δημήτριος –\nΠάνος Γαβαλάς, έλληνας λαϊκός τραγουδιστής. (Θαν. 3/12/1988)\nΤάκης Κανελλόπουλος, έλληνας σκηνοθέτης του κινηματογράφου. («Ουρανός») (Θαν. 21/9/1990)\nΒασίλης Χατζηπαναγής, έλληνας ποδοσφαιριστής.\nΑιμίλιος Μεταξόπουλος, έλληνας πολιτικός επιστήμονας, που διατέλεσε πρύτανης του Παντείου Πανεπιστημίου. (Θαν. 20/11/2010)\nΕύα (Ευδοξία) Καϊλή, ελληνίδα πολιτικός.\nΔημήτρης Πέλκας, διεθνής έλληνας ποδοσφαιριστής του ΠΑΟΚ.


Ανόρθωση: Η τετράδα που ελπίζει από ΕΥΤΥΧΙΟΣ ΓΙΑΞΗΣ article http://politis.com.cy/article/anorthosi-i-tetrada-pou-elpizi Η ομάδα της Αμμοχώστου διαθέτει στο ρόστερ της ένα καρέ γηγενών ποδοσφαιριστών που μπορούν να αποτελέσουν παίκτες πρώτης γραμμής 29.07.2018 12:35\nΗ ομάδα της Αμμοχώστου διαθέτει στο ρόστερ της ένα καρέ γηγενών ποδοσφαιριστών που μπορούν να αποτελέσουν παίκτες πρώτης γραμμής\nΚάθε ομάδα που έχει στόχο να πρωταγωνιστήσει στο πρωτάθλημα, είναι αναγκασμένη να έχει έναν αριθμό αξιόλογων Κύπριων ποδοσφαιριστών που θα είναι σε θέση να προσφέρουν ουσιαστικά και να μην αποτελούν διακοσμητικά στοιχεία στο ρόστερ.\nΑυτό είναι αναπόφευκτο από τη στιγμή που υπάρχει το όριο των 15 μη γηγενών παικτών, ενώ δύσκολα μπορεί μια ομάδα να βρει περισσότερους από έναν-δυο παίκτες του Καταλόγου Β’ που να είναι έτοιμοι να συνεισφέρουν.\nΕπομένως, για να μη στηρίζεται ο προπονητής σε 15-17 παίκτες, μάξιμουμ, καθώς ίσως κάποιοι ξένοι να μη… βγουν, πρέπει να υπάρχουν ποιοτικοί Κύπριοι που θα του αυξήσουν τις επιλογές.\nΑνόρθωση: Αυτοί που θα καθορίσουν τη σεζόν\nΗ Ανόρθωση ήθελε να ενισχύσει το ντόπιο στοιχείο στο ρόστερ της και απέκτησε δύο ποδοσφαιριστές, τους Νικόλα Εγγλέζου και Κωνσταντίνο Σωτηρίου. Είναι οι δύο από τους τέσσερις γηγενείς παίκτες της ομάδας της Αμμοχώστου που αναμένεται να αποτελούν μέρος του ροτέισιον του Λέβι. Οι άλλοι δύο είναι ο μέσος Γιώργος Οικονομίδης και ο νεαρός αμυντικός Παναγιώτης Αρτυματάς.\nΥπάρχουν στο ρόστερ επίσης οι Παύλος Κορρέα, Μάριος Νικολάου, Φύτος Κυριάκου, Χρίστος Χατζηπασχάλης, Μιχάλης Ιωάννου και Νικόλας Παναγιώτου, όμως κάποιοι εξ αυτών αναμένεται να δοθούν δανεικοί (όπως ο Πηλέας που συνεχίζει στην Πάφο), ενώ από τους υπόλοιπους, δύσκολα θα μπορέσει κάποιος να πάρει αρκετές ευκαιρίες.\nΟ Εγγλέζου δεν είναι κανένα παιδαρέλι. Είναι 25 ετών και διαθέτει εμπειρία, καθώς μετράει γύρω στις 150 συμμετοχές στα γήπεδα πρώτης κατηγορίας, ενώ έχει παίξει και σε ευρωπαϊκούς αγώνες.\nΟ νεοφερμένος ακραίος επιθετικός της Ανόρθωσης ήταν από τους διακριθέντες στο φιλικό παιχνίδι της Παρασκευής με τον Εθνικό Άχνας και έχοντας αγωνιστεί τόσο ως εξτρέμ όσο και αριστερός μπακ, ικανοποίησε τόσο τον Λέβι, όσο και τους φίλους της «Κυρίας» που τον παρακολούθησαν.\nΑποτελεί μία από τις τέσσερις επιλογές για τα άκρα, μαζί με τους Λαβόρδε, Σισέ και τον (πολυθεσίτη επιθετικό) Μικελτάντζε, ενώ μπορεί οι εξτρέμ να γίνουν πέντε, με παίκτη του Καταλόγου Β’.\nΟ ανταγωνισμός θα είναι έντονος, όμως ο Εγγλέζου είναι ποδοσφαιριστής που αναμένεται να έχει ενεργό ρόλο στη φετινή ομάδα και μπορεί να δώσει αρκετές λύσεις στην Ανόρθωση.\nΟ πιο έμπειρος Κύπριος ποδοσφαιριστής της Ανόρθωσης, αν και οι συμμετοχές του στην πρώτη κατηγορία δεν ξεπερνούν κατά πολύ αυτές του Εγγλέζου.\nΟ 28χρονος μέσος θα αγωνιστεί για τρίτη σεζόν με τον φοίνικα στο στήθος, έχοντας παίξει ήδη 63 φορές με τα κυανόλευκα (52 πρωτάθλημα, 11 κύπελλο). Πέρσι έπαιξε σε 24 αγώνες πρωταθλήματος, αλλά μόνο 12 ως βασικός, καθώς για κάποιον λόγο τις πλείστες φορές ο Λέβι προτιμούσε τον Γκάντσεφ αντί του «Γιο-γιο».\nΚαι γι’ αυτόν ο ανταγωνισμός θα είναι έντονος, καθώς, ναι μεν αποχώρησε ο Βούλγαρος, αλλά θα αποκτηθεί άλλος μέσος για τη θέση «8». Νοουμένου πως ο Βίκτορ δεν το κουνάει από την ενδεκάδα, ο Οικονομίδης θα έχει να ανταγωνιστεί τον Ιγκιεμπόρ και τον «νέο» και θα πρέπει να δουλέψει σκληρά για να αυξήσει, ή τουλάχιστον να διατηρήσει τον χρόνο συμμετοχής που είχε πέρσι.\nΙδιαίτερη είναι η κατάσταση με τον Παναγιώτη Αρτυματά και τον νεοφερμένο Κωνσταντίνο Σωτηρίου. Ο λόγος είναι ότι αμφότεροι αποτελούν εναλλακτική λύση για την ίδια θέση, το κέντρο της άμυνας.\nΝτουγκλάο και Σίλντενφελντ θα είναι αναμφίβολα και φέτος βασικοί, έτσι αιωρείται το ερώτημα ποιος από τους δύο Κύπριους αμυντικούς θα «κερδίσει» τον συμπαίκτη του και θα είναι η τρίτη επιλογή πίσω από το βασικό δίδυμο.\nΘεωρείται δύσκολο οι δύο Κύπριοι μπακ να «μοιράζονται» τον χρόνο στις απουσίες που θα προκύψουν, είτε του Ντουγκλάο είτε του Σίλντενφελντ, έτσι η λογική λέει πως ένας από τους δύο, αυτός που θα πείσει περισσότερο τον προπονητή του, θα καταγράψει περισσότερες εμφανίσεις.\nΤην περσινή σεζόν ο 19χρονος Αρτυματάς έπαιξε σε 7 αγώνες στην πρώτη του χρονιά με την Ανόρθωση (5 στο πρωτάθλημα, 2 βασικός), ενώ ο 22χρονος Σωτηρίου, όντας βασικός στον Ολυμπιακό Λευκωσίας, έπαιξε 36 φορές (34 στο πρωτάθλημα, 31 στην ενδεκάδα).\nΑνόρθωση Νικόλας Εγγλέζου Γιώργος Οικονομίδης Κωνσταντίνος Σωτηρίου Παναγιώτης Αρτυματάς


Συντριβή αεροσκάφους στη Ρωσία: Τα τρία σενάρια που εξετάζουν οι Αρχές – Kontasas.gr\nΣυντριβή αεροσκάφους στη Ρωσία: Τα τρία σενάρια που εξετάζουν οι Αρχές\nΣύμφωνα με την Ανακριτική Επιτροπή, στο αεροσκάφος επέβαιναν 22 επιβάτες και 6 μέλη του πληρώματος, με τις Αρχές να εκφράζουν φόβους ότι και οι 28 επιβάτες του αεροσκάφους είναι νεκροί.\nΣτο τόπο του αεροπορικού δυστυχήματος έφτασε ομάδα ανακριτών, ελήφθησαν δείγματα του καυσίμου, κατασχέθηκαν το σχέδιο πτήσης και τα σχετικά έγγραφα της εταιρείας στην οποία ανήκε το αεροσκάφος, ενώ λαμβάνονται καταθέσεις από μάρτυρες του συμβάντος.\nΟι υπηρεσίες εκτάκτων περιστατικών, ανέφεραν ότι το πλήρωμα δεν είχε αναφέρει κάποια τεχνικά προβλήματα στο αεροσκάφος και πως πριν την αναχώρησή του το αεροσκάφος είχε ελεγχθεί.\nΤα σωστικά συνεργεία εντόπισαν νωρίτερα συντρίμμια του ρωσικού αεροπλάνου μέσα στη θάλασσα, στ’ ανοιχτά της απομακρυσμένης χερσονήσου της Καμτσάτκα.\nΝωρίτερα, η ίδια πηγή είχε μεταδώσει την πληροφορία ότι το αεροσκάφος δεν απάντησε εγκαίρως κατά τη διάρκεια προγραμματισμένης επικοινωνίας του από τον πύργο ελέγχου στον αερολιμένα της πόλης Παλάνα.Υπολογίζεται, μάλιστα, πως το στίγμα του χάθηκε σε σημείο περίπου 10 χλμ. μακριά από το αεροδρόμιο της συγκεκριμένης περιοχής.\nΣημειώνεται ότι το αεροπλάνο εκτελούσε δρομολόγιο από την περιοχή Πετροπαβλόφσκ – Καμτσάτσκι με τελικό προορισμό την Παλάνα.\nΤο 2012, ένα Antonov An-28 που ανήκε στην Kamchatka Aviation Enterprise και διενεργούσε πτήση Καμτσάτκα – Παλάνα συνετρίβη όταν ξεκίνησε η διαδικασία προσγείωσης. Από τους 14 επιβαίνοντες, οι 10 έχασαν τη ζωή τους. Μεταξύ των νεκρών και οι δύο πιλότοι του αεροσκάφους, στους οποίος βρέθηκε ποσότητα αλκοόλ στο αίμα τους, ανέφερε το Tass.\nPrevious Previous post: Κορωνοϊός: «Έκρηξη» με 1.797 νέα κρούσματα, 8 θάνατοι και 168 διασωληνωμένοι\nNext Next post: Κορωνοϊός: Έκτακτες ανακοινώσεις Χαρδαλιά μετά την αύξηση-σοκ των κρουσμάτων


1928 Ο Κεμάλ Ατατούρκ κάνει ακόμα ένα βήμα προς τη Δύση. Καταργεί το αραβικό αλφάβητο και υιοθετεί το ρωμαϊκό.\n1935 Δημοψήφισμα στην Ελλάδα για την «επαναφορά» της Μοναρχίας. Υπέρ της Μοναρχίας ψηφίζει το 97,8%.\n1993 Νέος πρόεδρος της Ν. Δ. εκλέγεται ο Μιλτιάδης Έβερτ, που συγκέντρωσε την προτίμηση 141 μελών του εκλεκτορικού σώματος, έναντι 37 που προτίμησαν τον Ιωάννη Βαρβιτσιώτη.\n1935 στην Ελλάδα, σύμφωνα με τα αποτελέσματα δημοψηφίσματος, υπέρ της βασιλείας τάχθηκε το 97,8% και κατά το 2,12%. Τα φαινόμενα που παρατηρήθηκαν ωστόσο μαρτυρούσαν ότι το δημοψήφισμα δεν έγινε με τίμιους όρους, καθώς σε πολλά εκλογικά τμήματα τα ψηφοδέλτια υπέρ της βασιλείας και της επιστροφής του Γεωργίου ξεπέρασαν αριθμητικά το σύνολο των εγγεγραμμένων ψηφοφόρων.\n1916 η προσωρινή κυβέρνηση της Θεσσαλονίκης κήρυξε τον πόλεμο εναντίον της Γερμανίας και της Βουλγαρίας.\n1936 στις ΗΠΑ, ο πρόεδρος Φραγκλίνος Ντελάνο Ρούσβελτ διατήρησε το αξίωμά του μετά τη συντριπτική νίκη του στις εκλογές κατά του αντιπάλου του Άλφρεντ Λάντον.\n1957 η ΕΣΣΔ έστειλε τη σκυλίτσα "Λάικα" στο διάστημα με το δορυφόρο "Σπούτνικ 2". Η Λάικα πέθανε μετά από έξι μέρες γιατί εξαντλήθηκαν τα αποθέματα οξυγόνου, ωστόσο το πείραμα έδειξε ότι ένας ζωντανός οργανισμός μπορούσε να ζήσει υπό συνθήκες έλειψης βαρύτητας.\n1977 22 νεκροί και ανυπολόγιστες ζημιές ήταν ο τραγικός απολογισμός των καταρρακτωδών βροχών που έπληξαν την Αθήνα.\n1928 στην Τουρκία, μια από τις μεταρρυθμίσεις του Κεμάλ Ατατούρκ ήταν και η αντικατάσταση του οθωμανικού αλφαβήτου από το λατινικό.\n1968 εκατοντάδες χιλιάδες άνθρωποι πήραν μέρος στην κηδεία του Γέρου της Δημοκρατίας, Γεωργίου Παπανδρέου, που πέθανε σε ηλικία 80 ετών το πρωί της 1ης Νοεμβρίου. Η πομπή, που εξελίχθηκε σε διαδήλωση, αποτέλεσε τη σοβαρότερη πράξη αντίστασης κατά της χούντας.\n1998 στην Ιταλία, η Πατρίτσια Ρετζιάνι, πρώην σύζυγος του Μαουρίτσιο Γκούτσι, που κατηγορήθηκε ότι έδωσε εντολή για τη δολοφονία του στο Μιλάνο το 1995, καταδικάσθηκε σε κάθειρξη 29 ετών από το Κακουργιοδικείο του Μιλάνου. Ένοχος για την εκτέλεση της δολοφονίας εκρίθη ο Μπενεντέτο Τσεραούλο, ο οποίος καταδικάσθηκε σε ισόβια.\n1979 πέθανε, σε ηλικία 62 ετών, ο σπουδαίος χορευτής και χορογράφος, Μανώλης Καστρινός, καλλιτεχνικό ψευδώνυμο του Μανώλη Παπάζογλου. Σπούδασε ηθοποιία και χορό σε ελληνικές και γαλλικές σχολές. Εμφανίστηκε στο Εθνικό Θέατρο, αλλά τον κέρδισε το μουσικό θέατρο. Συμμετείχε σε δεκάδες επιθεωρήσεις, μουσικές κωμωδίες και νυκτερινά κέντρα, με πολλές "παρτενέρ" (κυρίως με τη Χρυσούλα Ζώκα). Χορογράφησε σε δεκάδες μουσικά και μη έργα, ίδρυσε τον "Πειραματικό Όμιλο Χορού", συνεργάστηκε με το Ελληνικό Χορόδραμα και συμμετείχε σε πολλές ελληνικές ταινίες, όπως "Καφετζού", "Μερικοί το προτιμούν κρύο", "Ψεύτρα", "Κάτι να καίει", "Κορίτσια για φίλημα", "Χτυποκάρδια στο θρανίο", "Σωφερίνα", "Η κόρη μου η σοσιαλίστρια" κ.α. Δίδαξε χορό και κινησιολογία σε Σχολές Θεάτρου.\n1944 Κυκλοφορεί το μεγαλύτερο σε ονομαστική αξία ελληνικό χαρτονόμισμα των 100 δισεκατομμυρίων δραχμών, το οποίο φέρει την υπογραφή του διοικητή της Τραπέζης της Ελλάδος Ξενοφώντα Ζολώτα.\n1898 Έπειτα από 229 χρόνια κατοχής, οι τελευταίοι τούρκοι στρατιώτες αποχωρούν από την Κρήτη.\n1918 Ξεσπά στο Κίελο η επανάσταση των ανδρών του γερμανικού ναυτικού.


Με επενδύσεις 600 εκατ. ευρώ, οι Κινέζοι κάνουν τον Πειραιά πρώτο λιμάνι της Μεσογείου | Stat Bank\nΤάσος Βαμβακίδης, εμπορικός διευθυντής της επιχείρησης Σταθμός Εμπορευματοκιβωτίων Πειραιά A.E., θυγατρικής της κινεζικής Cosco\nΈνα από τα σημαντικότερα επενδυτικά σχέδια, τα οποία αλλάζουν καθημερινά τη θέση στον παγκόσμιο χάρτη του πρώτου λιμανιού της χώρας αλλά και της ίδιας χώρας, υλοποιείται μέρα με την ημέρα στον Πειραιά. Είναι το πρόγραμμα της επιχείρησης Σταθμός Εμπορευματοκιβωτίων Πειραιά A.E., θυγατρικής της κινεζικής Cosco, το οποίο τοποθετεί την Ελλάδα στη λίστα με τα σημαντικότερα λιμάνια στην παγκόσμια διακίνηση εμπορευματοκιβωτίων. Τα σχέδια των Κινέζων περιγράφει ο κ. Τάσος Βαμβακίδης, εμπορικός διευθυντής της εταιρείας, αποκαλύπτοντας και όσα έχουν στο μυαλό τους για τον Πειραιά και τη χώρα οι επιτελείς του κινεζικού κολοσσού Cosco. Το πιο εντυπωσιακό στοιχείο της συνομιλίας που ακολουθεί είναι η εκτίμηση ότι το συγκεκριμένο επενδυτικό πλάνο πυροδοτεί ήδη εξελίξεις στην εγχώρια επιχειρηματική σκηνή δημιουργώντας σημαντικές υπεραξίες. Ας την παρακολουθήσουμε:\nΚύριε Βαμβακίδη, ποιες επενδύσεις έχουν γίνει μέχρι σήμερα;\nΑπό το 2009 ως το 2014 έχουν γίνει επενδύσεις τόσο σε υποδομές όσο και σε μηχανήματα, από τις οποίες προέκυψαν συγκεκριμένα αποτελέσματα. Το συνολικό ύψος των επενδύσεων που έγιναν ως τώρα υπολογίζεται σε 370 εκατ. ευρώ. Σε αυτά συνυπολογίζονται και τα 50 εκατ. ευρώ της προκαταβολής που δώσαμε. Όταν ξεκινήσαμε το 2009 είχαμε ένα προβλήτα 1,6 εκατ. TEUs. Με βάση τη συμφωνία παραχώρησης, έπρεπε να φθάσουμε τα 3,7 εκατ. TEUs, μαζί με τις προβλήτες «2» και «3».\nΤην προβλήτα «2» την είχαμε τελειώσει 22 μήνες πριν από το προβλεπόμενο όριο και την προβλήτα «3» περίπου πριν από τρία χρόνια. Ξεκινάμε λοιπόν με μια δυναμικότητα της τάξεως του 1,6 εκατ. TEUs φέρνοντας καταρχήν τις πρώτες τέσσερις γερανογέφυρες και στη συνέχεια τις άλλες δύο. Μετά βάλαμε τα RailMountedGantryCranes (RMG). Ακολούθως αυξήσαμε το capacity της προβλήτας «2» από 1,6 σε 2,6 εκατ. TEUs. Μετά προχωρήσαμε στην κατασκευή της προβλήτας «3». Έτσι το 2014 φθάσαμε στην κορύφωση αγγίζοντας σε δυναμικότητα τα 4,8 εκατ. TEUs.\nΠοιες είναι οι προβλέψεις σας για το 2015;\nΟ στόχος μας είναι τα 3.250.000 TEUs. Αυτό «μεταφράζεται» σε αύξηση του τζίρου μας κατά περίπου 8% σε σχέση με το 2014.\nΠοιο ήταν το αποτέλεσμα των επενδύσεων για τη θέση του Πειραιά στην παγκόσμια κατάταξη;\nΟ Πειραιάς ανέβηκε πολλά σκαλοπάτια. Το 2009 και το 2010 ο Πειραιάς ήταν εκτός της λίστας των 100 σημαντικότερων λιμανιών της υφηλίου. Το 2011 κατέλαβε την 72η θέση. Το 2012 την 46η θέση και το 2013 την 42η θέση. Δεν μπορούμε βεβαίως να συγκριθούμε με Σιγκαπούρη και Σαγκάη, αλλά ανεβήκαμε πολύ ψηλά σε σχέση με το παρελθόν.\nΣε σχέση με τα άλλα ευρωπαϊκά λιμάνια;\nΗ Ευρώπη είναι ο επόμενος στόχος μας. Κοιτάξτε, το Ρότερνταμ κάνει 12 εκατ., το Αμβούργο 10 εκατ., η Αμβέρσα 8 εκατ. Εμείς θέλουμε να γίνουμε το πρώτο τέρμιναλ στη Μεσόγειο.\nΠότε πιστεύετε ότι μπορείτε να επιτύχετε αυτόν τον στόχο;\nΤον Οκτώβριο του 2016 αναμένεται να τελειώσουν τα πρώτα 450 μέτρα από τον προβλήτα «3», δυτικό. Στη συνέχεια, ανάλογα με τη ζήτηση, θα προχωρήσει και η ολοκλήρωση του προβλήτα «3». Υπολογίζουμε ότι, αν έχουμε ζήτηση, θα τελειώσει και το υπόλοιπο κομμάτι μέσα στο 2018. Οι επενδύσεις αυτές θα μας επιτρέψουν να αποκτήσουμε μια δυναμικότητα διαχείρισης πάνω από 7 εκατ. TEUs. Πρακτικά, αν καλύψουμε το 80% της δυναμικότητάς μας, θα μπορούμε να εξυπηρετήσουμε 5,5-6 εκατ. TEUs, ποσοστό πολύ υψηλό αφού το σύνηθες είναι περίπου 65%-70%. Το να ανταγωνιστούμε τα βόρεια λιμάνια είναι εκτός στόχου και δυνατοτήτων. Απλώς με τις επενδύσεις αυτές και με κάποιες παρεμβάσεις γινόμαστε το πρώτο λιμάνι στη Μεσόγειο.\nΠοιες είναι οι παρεμβάσεις αυτές που μπορούν να γίνουν έτσι ώστε να ανεβεί.\nΚοιτάξτε, αυτό που πετύχαμε μέχρι στιγμής είναι ότι προσελκύσαμε το ενδιαφέρον μεγάλων ναυτιλιακών γραμμών και alliances. Στην πορεία τού τέρμιναλ είναι σημαντικό ότι θα έχουμε τη δυνατότητα διαχείρισης 7 εκατ. TEUs αλλά και ότι θα είμαστε το μοναδικό τέρμιναλ στη Μεσόγειο – και από τα πολύ λίγα στην Ευρώπη – που θα έχουμε τη δυνατότητα να διαχειριστούμε ταυτόχρονα 4 giga-containervessels. Έχουμε το κατάλληλο βάθος για να εξυπηρετούμε containerships των 16.500 TEU, 18.500 TEU και 19.500 TEU. Πρακτικά ό,τι περνάει από το Suez εξυπηρετείται. Αυτές οι γερανογέφυρες είναι οι μεγαλύτερες στον κόσμο και αυτές που θα φέρουμε θα είναι ακόμη μεγαλύτερες.\nΠότε θα εγκατασταθούν;\nΟι πρώτες αναμένεται να έλθουν ως τον Οκτώβριο του 2015. Θα έχουμε μάλιστα τρεις θέσεις. Αυτό είναι πολύ σημαντικό διότι θα μας προσφέρει τη δυνατότητα να εξασφαλίσουμε οικονομίες κλίμακος, γεγονός που απαιτεί η παγκοσμιοποίηση της οικονομίας. Βλέπετε τις ναυτιλιακές εταιρείες, πρώτα δεν υπήρχε περίπτωση συνεργασίας, σήμερα συνεργάζονται, χτίζουν μεγαλύτερα βαπόρια για να μειώσουν το κόστος για κάθε container (slotrate).\nΤο τέρμιναλ γίνεται πόλος έλξης σημαντικών ναυτιλιακών εταιρειών…\nΚοιτάξτε, γίνονται διάφορες ανακατατάξεις. Εμείς, εκτός από τις επιχειρήσεις που συγκροτούν το «G6 Alliance», δηλαδή τις APL, Hapag-Lloyd, Hyundai Merchant Marine, Mitsui OSKLines, NipponYusenKaisha και OrientOverseasContainerLine, έχουμε και πολλές άλλες. Είχαμε τη YankMing, αυτή έφερε τα motherships της (mega-ships) τη μητρική της. Αντίστοιχα έχουμε θυγατρικές μεγάλων επιχειρήσεων, όπως αυτές του δανέζικου κολοσσού Maersk, οι οποίες εξυπηρετούν τους πελάτες χρησιμοποιώντας το λιμάνι του Πειραιά με μικρότερα πλοία.\nΟι προσπάθειές μας εστιάζονται στο να μπορέσουμε να τους εξυπηρετήσουμε όλους. Η λογική μας είναι να επιτρέψουμε στις ναυτιλιακές επιχειρήσεις να κάνουν συνέργειες και να εξυπηρετηθούν όλες μαζί με ένα πλοίο. Και αυτό το πετυχαίνουμε. Είναι τα λεγόμενα sharingagreements καθώς και slotagreements κτλ., που ανοίγουν δρόμους και στην ελληνική επιχειρηματικότητα, δηλαδή σε εισαγωγείς και εξαγωγείς που μπορούν να εισάγουν και να εξάγουν από περιοχές που πριν ήταν δύσκολο να το πραγματοποιήσουν. Σήμερα υπάρχουν περισσότερες από δύο γραμμές που μπορούν να κάνουν την ίδια διαδρομή, συνεπώς υπάρχει ένας ανταγωνισμός που ωφελεί το εμπόριο.\nΜε δυο λόγια, το δικό μας το όραμα για τον Πειραιά είναι να αποτελέσει ένα μεγάλο hub– «θάλασσα-θάλασσα» – δηλαδή, ένα μεγάλο κέντρο διανομής, όπου θα έρχονται φορτία τα οποία θα επαναπροωθούνται με τρένα, αυτοκίνητα, αεροπλάνα και πλοία. Το δεύτερο είναι να γίνουμε ένα logisticalcenter, στο οποίο θα αναπτύσσονται προστιθέμενης αξίας υπηρεσίες (valueaddedservices), γεγονός που θα ωφελήσει ολόκληρο το ελληνικό επιχειρηματικό φάσμα.\nΤο συνολικό ύψος του επενδυτικού σχεδιασμού σας πού υπολογίζεται;\nΜέχρι στιγμής έχουν επενδυθεί 370 εκατ. ευρώ και στα επόμενα δύο χρόνια έχουν δρομολογηθεί να επενδυθούν επιπλέον 230 εκατ. ευρώ. Έτσι μιλάμε για ένα συνολικό επενδυτικό πλάνο της τάξεως των 600 εκατ. ευρώ.\nΑναφέρεστε στον διαγωνισμό για την ιδιωτικοποίηση. Πότε υπολογίζετε να προχωρήσει η σχετική διαδικασία;\nΛογικά ως τον Σεπτέμβριο. Επιτρέψτε μου να σας πω ότι η παρουσία της Cosco είναι ιδιαίτερα σημαντική. Ο ίδιος ο πρόεδρος του ΣΕΒ στην ομιλία του αναφέρθηκε σε αυτήν επισημαίνοντας την τεράστια τεχνογνωσία της παγκοσμίως. Ανάλογες δηλώσεις έχουν γίνει και από εκπροσώπους άλλων φορέων.\nΠώς είστε βέβαιος ότι η ιδιωτικοποίηση θα επιταχύνει τις εξελίξεις; Το ερωτώ διότι υπάρχει ο αντίλογος, σύμφωνα με τον οποίο επιβάλλεται να διατηρηθεί ο δημόσιος χαρακτήρας του λιμανιού.\nΚοιτάξτε, στην είσοδο του δικού μας κτιρίου μπορείτε να δείτε δύο φωτογραφίες, στη μία θα δείτε το τέρμιναλ το 2009 και στην άλλη το 2014. Η πρώτη εικόνα παραπέμπει σε ένα δημόσιο λιμάνι με μονοπωλιακό χαρακτήρα και η δεύτερη – αυτή του 2014 – σε ένα ιδιωτικό λιμάνι με εμπορευματοκιβώτια πολλών χρωμάτων…\nΤο να μιλάμε για δημόσιο χαρακτήρα και για οφέλη της κοινωνίας είναι ωραίο στο άκουσμα και βεβαίως σε κάνει να αισθάνεσαι εθνικά υπερήφανος. Το ερώτημα όμως είναι ποια υπεραξία μπορείς να δημιουργήσεις με αυτόν τον τρόπο. Θεωρώ ότι το παράδειγμα της Coscoμε τη σύμβαση παραχώρησης από το ελληνικό κράτος καθώς επίσης και τα αντίστοιχα παραδείγματα με το Αεροδρόμιο «Ελευθέριος Βενιζέλος», την Αττική Οδό, τη γέφυρα του Ρίου-Αντίρριου δείχνουν τον δρόμο μιας υγιούς ανάπτυξης. Επιτρέψτε μου όμως να σας πω ότι κάποιοι πιστεύουν πως η Ελλάδα είναι ο ομφαλός της γης. Δεν είναι όμως έτσι. Όπως εμείς βάζουμε στον παγκόσμιο χάρτη κύκλους γύρω από το μέρος μας, το ίδιο κάνουν και οι Τούρκοι. Έχει λοιπόν σημασία να βλέπουμε πάντα τι γίνεται γύρω μας. Όλες αυτές οι μεγάλες πολυεθνικές επιχειρήσεις δεν κοιτάνε μόνο την Ελλάδα.\nΠοια άλλα έργα υποδομής έρχονται να «κουμπώσουν» με την επένδυση στον Πειραιά;\nΤο τρένο είναι σίγουρα ένα βασικό κομμάτι. Επίσης βασικό κομμάτι που θα μπορούσε να αναπτυχθεί είναι το αεροδρόμιο. Οι συνέργειες δηλαδή μεταξύ αεροδρομίου και λιμανιού αποτελούν ακρογωνιαίο λίθο για την ανάπτυξη των μεταφορών.\nΗ επένδυση της Cosco στον Πειραιά ποια αποτελέσματα μπορεί να έχει για την οικονομία;\nΑναμφίβολα πρόκειται μια θετική κίνηση, η οποία μπορεί να συμπαρασύρει τον επιχειρηματικό κόσμο να κάνει πράγματα.Δείτε, για παράδειγμα, το Θριάσιο Πεδίο. Οι εκπρόσωποι της ελληνικής πλευράς της Cosco– να το πω έτσι – βλέπουν την περιοχή αυτή ως ένα εμπορευματικό κέντρο στο οποίο μπορεί να δημιουργηθεί σημαντική προστιθέμενη αξία. Ένα μέρος όπου θα μπορεί κάποιος να δειγματίσει από καρφίτσα μέχρι αεροπλάνο, που θα μπορεί να δημιουργήσει στοκ εδώ αλλά και να αγοράσει όποιος θέλει και ό,τι θέλει πολύ γρήγορα και άμεσα. Και να έχει παράλληλα τη δυνατότητα να παράγει οποιοδήποτε προϊόν.\nΝα δημιουργηθεί δηλαδή υπεραξία και δυνατότητα επανεξαγωγής;\nΑκριβώς, γι’ αυτό θέλεις και το αεροδρόμιο. Το ζητούμενο όμως είναι να αναπτυχθεί το Θριάσιο μέ τέτοιο τρόπο ώστε να μην έχουμε κανιβαλισμό της αγοράς. Δηλαδή το θέμα δεν είναι να μαζέψουμε στο Θριάσιο ό,τι υπάρχει στα Οινόφυτα, στη Μαγούλα και όπου αλλού. Το ζητούμενο είναι να φέρουμε καινούργιες δουλειές, να το κάνουμε καλύτερο και να το κάνουμε λίγο φθηνότερα. Το βασικό όμως είναι να φέρουμε πέντε μεγάλες πολυεθνικές επιχειρήσεις που δεν υπάρχουν σήμερα. Έτσι θα κατορθώσουμε Πειραιάς – Θριάσιο να γίνει ένα κέντρο αναδιανομής που θα στοχεύει στην Κεντρική Ευρώπη. Στην κατεύθυνση αυτή εξαιρετικά σημαντικό είναι να «διπλώσεις» τα τρένα σου, δηλαδή αυτό που φεύγει γεμάτο να γυρνάει γεμάτο.\nΚύριε Βαμβακίδη, πόσος κόσμος απασχολείται γύρω από τη δραστηριότητα του ομίλου της Cosco στην Ελλάδα;\nΠρέπει να είναι περίπου να είναι δύο με τρείς χιλιάδες οι άμεσα και έμμεσα εμπλεκόμενοι στο project. Για παράδειγμα, έχουμε 800 φορτηγά την ημέρα που φέρνουν χώμα. Επίσης, ενώ το 2010 είχαμε 960 πλοία, το 2014 είχαμε 2.300. Όλος αυτός ο κύκλος ανθρώπων που ασχολείται με τις τροφοδοσίες πλοίων, οι πράκτορες κ.ά., είναι πολύ ευρύς.\nΚύριε Βαμβακίδη, σας ευχαριστώ πολύ.\nTags: COscoPCTΤάσος Βαμβακίδης\nNext post To Costa Navarino έβαλε την Μεσσηνία και την Ελλάδα στον παγκόσμιο περιβαλλοντικό χάρτη\nPrevious post Επιστροφή στην κερδοφορία για Chipita


19χρονη βρέθηκε νεκρή από Σύνδρομο Αιφνίδιου Θανάτου Ενηλίκων (ΦΩΤΟ) | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΛίγες ώρες πριν από το θάνατό της, μάλιστα, είχε στείλει γραπτό μήνυμα στην οικογένειά της ότι τους αγαπάει όλους.\nΜιλώντας για την απώλεια της κόρης της, η συντετριμμένη μητέρα αναφέρει: «Ήταν τόσο καλή και φρόντιζε για όλους. Ήταν ένα πολύ αγαπητό κορίτσι. Έλαβα ένα μήνυμα από αυτήν, περίπου στις 23:00, για να μου πει ότι γνώρισε ένα νέο ζευγάρι από τις εστίες που έμενε στη σχολή της και ότι θα έβγαινε το βράδυ γιατί είχε περάσει καταπληκτικά. Ένας από τους φίλους της μέθυσε πολύ εκείνη τη νύχτα. Η Olivia τον πήγε πίσω στο δωμάτιο και τον πρόσεξε. Του πήρε φαγητό και τον έβαλε στο κρεβάτι του πριν πάει στο δωμάτιό της. Της έστειλα ένα μήνυμα την επόμενη μέρα, αλλά δεν πήρα απάντηση».\nΗ έφηβη η οποία σπούδαζε στο δεύτερο έτος για το πτυχίο της, πέθανε την Κυριακή, 18 Σεπτεμβρίου.\nΤο Σύνδρομο Αιφνίδιου Θανάτου Ενηλίκων προκαλεί, σύμφωνα με το δημοσίευμα, μια μοιραία καρδιακή ανακοπή, χωρίς προηγούμενη προειδοποίηση ή κάποια προβλήματα με την καρδιά.\nΟι φίλοι της μοιράστηκαν στα κοινωνικά δίκτυα την ιστορία της για να αποτίσουν φόρο τιμής στη νεαρή κοπέλα. Δεν μπορούν να πιστέψουν πώς έφυγε τόσο ξαφνικά, ενώ πολλοί δεν γνώριζαν καν γι’ αυτό το σύνδρομο.\nΗ πάθηση που στοίχισε τη ζωή της νεαρής γυναίκας μπορεί να χτυπήσει σε οποιαδήποτε ηλικία και μπορεί να επηρεάσει ακόμη και εκείνους που είναι υγιείς και σε φόρμα. Η οικογένεια και ο φίλος της 19χρονης συγκεντρώνουν τώρα χρήματα για να ευαισθητοποιήσουν για τον καρδιακό κίνδυνο όσους περισσότερους γίνεται. Επιπλέον, η μητέρα της ζητά από όλους τους νέους να κάνουν τις απαραίτητες εξετάσεις και να ελέγχουν την υγεία τους.\nOlivia Mae Woodward\nΣύνδρομο Αιφνίδιου Θανάτου Ενηλίκων\nΠροηγούμενο άρθροΔείτε πως μπορείτε να αμφισβητήσετε νόμιμα τις αποφάσεις της Εφορίας\nΕπόμενο άρθροΗ Γιουλίνα Δασκαλοπούλου απαντά στο Ερωτηματολόγιο του Προυστ


Πως να κρατήσω τα φίδια μακριά από το σπίτι\nΑπαλλάσσουμε τον περιβάλλοντα χώρο της κατοικίας μας από σωρούς αντικειμένων που μπορούν να χρησιμοποιηθούν ως κρυψώνες για τρωκτικά και έντομα και κλείνουμε/φράσσουμε όλες τις εξωτερικές σχισμές και τρύπες.\nΑπαλλάσσουμε τον κήπο μας από μεγάλες πέτρες και σωρούς ξύλων ή οποιωνδήποτε αντικειμένων δημιουργούν σχισμές, τρύπες και κρυψώνες.\nΈνας σχετικά εύκολος τρόπος απομάκρυνσης ΜΗ δηλητηριώδους φιδιού είναι να το σπρώξουμε - "σκουπίσουμε" με ένα μακρύ αντικείμενο (π.χ. μεταλλική βέργα αναδίπλωσης τέντας) σε έναν ψηλό κάδο (80 εκατοστών και ψηλότερο) και στην συνέχεια να το μεταφέρουμε στην ύπαιθρο. Αυτό μπορεί να γίνει και με μία μακρυά ειδική λαβίδα για φίδια (snake tong). Ο κάδος θα πρέπει να είναι λείος εσωτερικά και να έχει πυκνά χόρτα ή μικρούς θάμνους στον πάτο για να μπορεί το φίδι να κρυφτεί. Αυτό όμως απαιτεί εμπειρία στην αναγνώριση φιδιών και δεν συνιστάται σε μη έμπειρα άτομα για λόγους ασφάλειας. Την καλύτερη λύση τη δίνει πάντα ένας ειδικός στα ερπετά, ο οποίος θα συλλέξει και θα απελευθερώσει το φίδι μακρυά από κατοικημένες περιοχές, σε κατάλληλο ενδιαίτημα και αυτή είναι και η προτεινόμενη λύση από μεριάς μας. Μην προσπαθήσετε να σκοτώσετε το φίδι καθώς είναι πολύ πιθανό να γίνει επιθετικό και να σας δαγκώσει στην προσπάθειά του να αμυνθεί και να σωθεί. Δεν είναι λίγες οι φορές που κάποιος ή κάποια δαγκώθηκε προσπαθώντας να θανατώσει ένα φίδι.\nΈχουμε 49 επισκέπτη/ες\n2742412 επισκέπτες συνολικά


ΜΗΧΑΝΟΚΙΝΗΤΟΣ ΑΘΛΗΤΙΣΜΟΣ - 13 χρονια χωρις τον A. Senna στο Lateam.gr\n13 χρονια χωρις τον A. Senna\nThis is a discussion on 13 χρονια χωρις τον A. Senna within the ΜΗΧΑΝΟΚΙΝΗΤΟΣ ΑΘΛΗΤΙΣΜΟΣ forums, part of the ΑΘΛΗΤΙΚΗ ΕΝΗΜΕΡΩΣΗ category; 1η Μαιου 1994 - 1η Μαιου 2007 13 χρονια χωρις τον A. Senna "Αν μπορούσαμε να αλλάξουμε ή απλά να ...\n01-05-2007, 10:05: #1\n1η Μαιου 1994 - 1η Μαιου 2007 13 χρονια χωρις τον A. Senna\n"Αν μπορούσαμε να αλλάξουμε ή απλά να συνδέσουμε τον όρο της ταχύτητας με κάτι άλλο όλος ο κόσμος θα έβαζε το όνομα του Ayrton Senna. Ο πιλότος που αγαπήθηκε όσο κανένας άλλος και έφυγε από κοντά μας την Πρωτομαγιά του 1994 στην στροφή Tamburelo στο grand Prix της Imola. 13 χρόνια λοιπόν χωρίς τον Ayrton.\n34 χρονών ο Ayrton Senna έφυγε από την ζωή και αποτελεί ακόμα και σήμερα παράδειγμα για όλους και ίνδαλμα πολλών παιδιών και μη ανά το κόσμο και θα είναι το σημείο αναφοράς για την Formula 1 όσα χρόνια και να περάσουν. .\nΗ πρωτομαγιά του 1994 έμελλε να είναι μία από τις τραγικότερες και πιο θλιβερές ημέρες στη ιστορία της F1.\nΕχοντας μόλις φύγει από τη McLaren για τη Williams, ο Σέννα είχε από την αρχή προβλήματα με το να βρει το κατάλληλο στήσιμο με την FW16. Στην Ιμολα ο Σέννα είχε να καταπολεμήσει πάρα πολλές πιέσεις και πολύ άγχος. Η μετακίνηση του από την McLaren στην Williams είχε αλλάξει τα δεδομένα για τον Σέννα καθώς από τα αγαπημένο παιδί που ήταν στη McLaren έγινε ξαφνικά αυτός που έπρεπε να αποδείξει τον και πάλι την αξία του στη Williams. Ο Sir Frank Williams στρατολόγησε τον Σέννα για να φέρει την ομάδα εκ νέου στις νίκες. Αντ' αυτού ο Σέννα δεν είχε καταφέρει να τερματίσει σε κανένα από τα 2 πρώτα γκραν πρι σε αντίθεση με τον Μίκαελ Σουμάχερ που είχε κερδίσει και τους δύο.\nΟ τρίτος γύρος της χρονιάς έμελλε να είναι και ο τελευταίος του με τα μονοθέσια της F1. Η ατμόσφαιρα στην Ιμολα ήταν ήδη βαριά από την επικίνδυνη έξοδο του Μπαρικέλο και τον θάνατο του Ρόλαντ Ράντζεμπεργκερ κατά τη διάρκεια των ελεύθερων δοκιμών. Ο Ράντζενμπεργκερ, λόγω μηχανικού προβλήματος (σπασμένη ανάρτηση) έχασε τον έλεγχο και προσέκρουσε με πάνω από 200 χιλιόμετρα σε τοίχο.\nΑπό την άλλη μεριά ο Ρούμπενς Μπαρικέλο την προηγούμενη μέρα, μετά από μία πλαγιολίσθηση βρήκε κάθετα το «κέρμπ» στη στροφή Βαριάντε Μπάσα, με αποτέλεσμα να απογειώσει τη Jordan του και στη συνέχεια να καρφωθεί στα προστατευτικά ελαστικά που βρίσκονται σε κρίσιμα και επικίνδυνα σημεία των πιστών. Η έξοδος του Μπαρικέλο είχε και αυτή καθοριστικό ρόλο στη ψυχολογία του Σέννα αφού ο νεαρός τότε Ρουμπίνιο ήταν το πουλέν του Αυρτον, ο οποίος τον θεωρούσε φυσικό αντικαταστάτη του και συνεχιστή της βραζιλιάνικης παράδοσης στη F1. Ο Μπαρικέλο θυμάται τη στιγμή που ξαναβρήκε τις αισθήσεις του μετά το τρακάρισμα.\n«Το πρώτο πράγμα που είδα ήταν τον Σέννα σκυφτό από επάνω μου με δάκρυα στα μάτια. Δεν τον είχα ξαναδεί έτσι και νόμιζα ότι απλά το ατύχημα μου του έφερε στη μνήμη κάποιο δικό του»\nΣτο πρώτο γύρο του αγώνα το αυτοκίνητο ασφαλείας έκανε την εμφάνιση του μετά από ένα τρακάρισμα κατά την εκκίνηση. Τρεις γύρους αργότερα έμελλε να ξεκινήσει ο τελευταίος γύρος του Σέννα. Με τον Σουμάχερ ακριβώς από πίσω του ο Σέννα «φεύγει» στη Ταμπουρέλο και συγκρούεται με 160 μίλια (300χλμ) στον εξωτερικό τοίχο της στροφής.\nΑρχικά κανείς δεν πίστευε τι θα επακολουθήσει. Το μονοθέσιο του μπορεί να είχε μείνει μισό αλλά κάτι τέτοιο είναι σύνηθες φαινόμενο στη F1 καθώς τα μονοθέσια σχεδιάζονται με τέτοιο τρόπο ώστε τα κομμάτια του αυτοκινήτου να απορροφούν μέρος της πίεσης που ασκείται στο αυτοκίνητο και ως εκ τούτου να μένει το περισσότερο δυνατό ανέπαφη ο χώρος του οδηγού.\nΗ παρουσία των γιατρών σε συνδυασμό με την άφιξη ελικοπτέρου-ασθενοφόρου και την ανάρτηση προστατευτικής κουρτίνας γύρω από τον Σέννα και τους γιατρούς έκανε τον κόσμο να συνειδητοποιήσει ότι το ατύχημα ήταν σοβαρότερο από ότι φαινόταν αρχικά. Ο Αύρτον Σέννα σύμφωνα με τη ληξιαρχική πράξη θανάτου απεβίωσε στις 18:40 εκείνης της ημέρας\nΟ ύστατος φόρος τιμής\nΚατά την άφιξη του φέρετρου του Σέννα στο αεροδρόμιο του Σάο Πάολο χιλιάδες Βραζιλιάνοι είχαν μαζευτεί για να αποδώσουν τον ύστατο φόρο τιμής στον μεγαλύτερο οδηγό αγώνων που έβγαλε ποτέ η χώρα τους.\nΗ κηδεία του Σέννα, σήμανε την αρχή του τριήμερου εθνικού πένθους με όλες τις σημαίες να κυματίζουν μεσίστιες, όπως είχε προαναγγελθεί από τον πρωθυπουργό της χώρας, Ιτμάρ Φράνκιο.\nΤη Πέμπτη 5 Μαϊου του 1994 οι Εμερσον Φιντιπάλτι, Γκέχαρντ Μπέρκγερ, Αλαίν Πρόστ, Τζάκι Στιούαρτ και Ρούμπενς Μπαρικέλο μετέφεραν τον Σέννα στο νεκροταφείο Μορούμπι ακολουθούμενοι από χιλιάδες βραζιλιάνων. Κατά τη διάρκεια της κηδείας αεροπλάνα τη πολεμικής αεροπορίας πετούσαν πάνω από το νεκροταφείο σε σχηματισμό ανάλογου του γράμματος «S»."[B]\nΧωρίς προβλήματα ξεκινά η νέα σχολική χρονιά LATEAM RSS NEWS 0 04-09-2008 08:51:


Μήπως έχεις και εσύ αγοραφοβία μετά την πανδημία; - OW.GR\nΜΗΠΩΣ ΕΧΕΙΣ ΚΑΙ ΕΣΥ ΑΓΟΡΑΦΟΒΙΑ ΜΕΤΑ ΤΗΝ ΠΑΝΔΗΜΙΑ;\nΗ νέα τάξη πραγμάτων που επέβαλαν οι περιορισμοί της πανδημίας ίσως έχει βολέψει τα λιγότερο κοινωνικά άτομα. Η επιστροφή στην κοινωνικότητα αυξάνει το άγχος τους, αν έχουν επαναπαυτεί στον εγκλεισμό και την απομόνωση. Πάντα όμως υπάρχουν τρόποι να πας κόντρα στην αγοραφοβία και να ανακτήσεις την ελευθερία σου.\nΤα τελευταία χρόνια, συνηθίσαμε να περνάμε πολύ χρόνο στο σπίτι. Για τους πιο κοινωνικούς, η απομόνωση φαντάζομαι ότι ήταν από τις μεγαλύτερες δυσκολίες που είχαν να αντιμετωπίσουν. Για τους λιγότερο εξωστρεφείς, όμως, η ζωή με λίγες ή και καθόλου άμεσες κοινωνικές, εργασιακές ή σχολικές υποχρεώσεις, και η έλλειψη επαφής face-to-face ήταν μια ανακούφιση.\nΓια όλους μας το σπίτι λειτουργεί πολλές φορές ως καταφύγιο. Ιδιαίτερα για τους λιγότερο κοινωνικούς ανθρώπους, το σπίτι δημιουργεί μια αίσθηση ασφάλειας. Συχνά, οποιαδήποτε έξοδος, ακόμη κι αν πρόκειται για μια βόλτα, μια επίσκεψη στην τράπεζα ή στο σουπερμάρκετ, μπορεί να προκαλέσει σε κάποια άτομα τόσο πολύ άγχος, που γίνεται σχεδόν ανυπόφορο να το αντέξουν.\nΑυτό που περιγράφω είναι η αγοραφοβία, η οποία εκδηλώνεται πλέον όλο και περισσότερο. Και, ναι, η πανδημία συνέβαλε σε αυτό.\nΗ αγοραφοβία, όπως ορίζεται από το Εθνικό Ινστιτούτο Ψυχικής Υγείας των ΗΠΑ, είναι ένα είδος αγχώδους διαταραχής που προκαλεί «έντονο φόβο και άγχος για οποιοδήποτε μέρος ή κατάσταση όπου η διαφυγή μπορεί να είναι δύσκολη». Ο φόβος είναι τόσο έντονος, που όσοι πάσχουν από αγοραφοβία αποφεύγουν αυτές τις καταστάσεις, παρόλο που η ζωή τους μπορεί να συρρικνώνεται.\nΌπως εξηγεί η Δρ Ναταλία Κουτρούλη, ψυχολόγος υγείας με εκπαίδευση στη γνωσιακή ψυχοθεραπεία και τη συμβουλευτική, «αυτό που θα λέγαμε για να περιγράψουμε την αγοραφοβία είναι ότι έχει να κάνει με ένα διάχυτο αίσθημα φόβου όταν ένας άνθρωπος βρίσκεται σε ένα περιβάλλον, συνήθως σε κάποιο χώρο μεγάλο και πολλές φορές ανοιχτό, ένα αίσθημα ότι δεν θα μπορέσει να διαφύγει εύκολα από εκεί, εάν αισθανθεί την ανάγκη».\nΣυμπληρώνει ότι αυτό το αίσθημα δημιουργεί στο άτομο κάποιες αποφυγές. «Το άτομο αποφεύγει να βρίσκεται σε μέρη όπου υπάρχει πολύς κόσμος και αισθάνεται ότι δεν θα μπορεί να φύγει εύκολα εάν νιώσει κάποια σωματική ενόχληση. Άρα, αποφεύγει την παραμονή του σε τέτοιους χώρους ή, εάν δεν μπορεί να την αποφύγει, νιώθει μεγάλη δυσφορία. Πιθανόν προσπαθεί να έχει κάποια βοηθήματα, κάποιους τρόπους να νιώθει κάποια ασφάλεια όσο βρίσκεται σε αυτούς τους χώρους. Για παράδειγμα, ελέγχει πού είναι οι έξοδοι κινδύνου, με ποιον τρόπο μπορεί να φύγει από ένα μέρος, έχει μαζί του νερό, τρόφιμα ή κάποιον άλλον άνθρωπο για να νιώθει επί της ουσίας πιο ασφαλής».\nΤο πρώτο βήμα για να αντιμετωπίσει ένας άνθρωπος την αγοραφοβία είναι η κατανόηση και αναγνώριση ότι υπάρχει αυτή η δυσκολία. Έπειτα, ρέπει να προσπαθήσει να εκτεθεί σε αυτό που φοβάται, σκεπτόμενος ρεαλιστικά τι είναι αυτό που μπορεί να συμβεί στην πράξη και θα του δημιουργήσει πρόβλημα. «Ο άνθρωπος θα πρέπει να κλονίσει και να αμφισβητήσει στην ουσία την αναστάτωση που νιώθει. Δηλαδή, με ρεαλιστικές σκέψεις να αναγνωρίσει αν ισχύει ή όχι η αγωνία και οι αγχώδεις σκέψεις που κάνει», λέει η Δρ Κουτρούλη.\nΕπιπλέον, είναι σημαντικό το άτομο να σταματήσει τις αποφυγές και τις ρουτίνες ασφαλείας που ακολουθεί, και να εγκαταλείψει τα «βοηθήματα» που αναφέρθηκαν νωρίτερα, καθώς αυτά συμβάλλουν στη διαιώνιση του προβλήματος.\nΠρακτικές που μπορεί να βοηθήσουν είναι οι ασκήσεις χαλάρωσης, για να νιώθει κάποιος πιο ήρεμος, ή το να ενημερώσει έναν δικό του άνθρωπο για να αισθάνεται ότι έχει μια συμπαράσταση αν του χρειαστεί, χωρίς όμως να επαναπαύεται σε αυτό. Εάν παρόλες τις προσπάθειες το άτομο δεν μπορεί να ανταποκριθεί στην καθημερινότητα, τότε συνιστάται να απευθυνθεί σε έναν ειδικό ψυχικής υγείας.\nΣτο ερώτημα εάν είναι συνηθισμένο να πάσχει κάποιος από αγοραφοβία, η κ. Κουτρούλη αναφέρει: «Πιθανόν να μην φτάνει σε όλους στη μέγιστη μορφή του, αλλά αναμφίβολα είναι κάτι πάρα πολύ συνηθισμένο. Ειδικά τα τελευταία χρόνια, με τις όποιες αλλαγές έχουν υπάρξει λόγω του κορονοϊού, νομίζω ότι έχουμε μάθει σε έναν μεγαλύτερο εγκλωβισμό, οπότε ίσως και αυτό να μας δημιουργεί μια μεγαλύτερη αναστάτωση».\nΠΩΣ ΕΠΗΡΕΑΣΕ Η ΠΑΝΔΗΜΙΑ ΤΟΝ ΨΥΧΙΣΜΟ ΜΑΣ


Σχόλια πελατών Λουτρά Πόζαρ ξενοδοχεία ξενώνες καταλύματα\nΓράψτε και εσείς τα σχόλιά σας για τα λουτρά πόζαρ και τις τουριστικές επιχειρήσεις με σκοπό την βελτίωσή τους !\nSofia (2014-07-04 02:00:00)\nΚωστής και Μάγγη (2014-03-12 02:00:00)\nΜανώλης (2013-07-04 02:00:00)\nΕυχάριστη διαμονή, ευγενικοί οικοδεσπότες και παραδοσιακά δωμάτια πολύ προσεγμένα, αυτά είναι λίγες από τις εντυπώσεις μου κατά τη διαμονή μου στον ξενώνα Καλίνικος. Αν και είμαι επαγγελματίας και απαιτητικός και εγώ με ξενοδοχείο στα Χανιά έμεινα πολύ ευχαριστημένος και θέλω να ευχηθω καλή Πρωτοχρονιά με υγεία και ότι επιθυμείτε Μαρία και Γιάννη και μικρέ Καλίνικε !\nΌσο για τα Λουτρά Πόζαρ έμεινα εντυπωσιασμένος αφού εμείς στην Κρήτη έχουμε άλλες ομορφιές αλλά καταρράκτες με τόσο εντυπωσιακό περιβάλλον και θερμά ιαματικά νερά μπορώ να πω ότι δεν έχουμε. Τα συνιστώ ανεπιφύλακτα!


Δαχτυλίδι αρραβώνων | omorfosgamos.eu\nΠαλιάς ή μοντέρνας σχολής, την πρόταση θα την κάνετε, το “δέχομαι” το αναμένετε, ολίγα άνθη κι ένα δαχτυλίδι χρειάζεστε!\nΠαραδοσιακά - και προ κρίσης βεβαίως - το διαμαντένιο δαχτυλίδι αρραβώνα δεµένο κατά προτίµηση σε χρυσό ή πλατίνα ήταν περίπου θεσμός. Σήμερα, όσοι τηρούν το έθιμο και δεν παίρνουν απευθείας τις βέρες, επιλέγουν κάτι λιγότερο ακριβό αλλά με πολύτιμο λίθο ποικιλμένο.\nΡουμπίνι, σμαράδι, ζαφείρι, τοπάζι, κάποιο από όλα τούτα αγαπά πολύ η καλή σας κι αντέχει το πορτοφόλι σας! Μια δυναμική γυναίκα γοητεύεται από το κόκκινο ρουμπινένιο μονόπετρο, η παραδοσιακή λαχταρά την αξεπέραστη λάμψη του διαμαντιού, η ρομαντική θα επιθυμούσε το πράσινο του σμαραγδιού ή ένα ροζ ζαφείρι. Μια μοντέρνα μελλόνυμφη δεν θα πει όχι σε ένα δαχτυλίδι που είναι οικογενειακό κειμήλιο.\nΕξίσου ελκυστικό είναι το μονόπετρο με ακουαμαρίνα, κόκκινο κοράλι, “μάτι της τίγρης”, κεχριμπάρι, οπαλίνα, μαλαχίτη αμέθυστο ή λάπις λαζούλι. Οι επιλογές πάμπολλες και το κόστος ανάλογο.\nΡωτήστε τη μέλλουσα σύζυγό σας ή... ψαρέψτε την! Αν δεν πάτε μαζί να το διαλέξει, πάρτε ένα από τα δαχτυλίδια της και πάτε στο κοσμηματοπωλείο μόνος σας, έχοντας εξασφαλίσει την έκπληξη στο σωστό νούμερο. Οι γιαγιάδες επιμένουν ότι το δαχτυλίδι αρραβώνα φοριέται στο αριστερό χέρι, επειδή από εκεί περνάει η φλέβα της αγάπης, ενώ η βέρα στο δεξί είναι σύμβολο της δέσμευσης και της διάρκειας.\nΌ,τι κι αν επιλέξετε, όποιο χέρι κι αν κοσμήσετε, εύχομαι το στεφάνι σας διαμάντια να γεμίσει και να σας τρέχουν τα καλά σαν το νερό στη βρύση!


Σασμός: «Θα γίνει αιματοκύλισμα αν μιλήσει ο παπα-Μιχάλης» | Gossip-tv.gr\nΣασμός: «Θα γίνει αιματοκύλισμα αν μιλήσει ο παπα-Μιχάλης»\nΟ Μιχάλης Αεράκης ως παπα-Μιχάλης, στην καθημερινή δραματική σειρά «Σασμός» του ΑLΡΗΑ, δίνει ρεσιτάλ με έναν ρόλο κομμένο και ραμμένο στα μέτρα του.\nΣτο σενάριο αρχικά είχε άλλο όνομα. Όταν του προτάθηκε ο ρόλος του παπά, τους παρακάλεσε, αν μπορούσαν, να αλλάξουν το όνομα και να το κάνουν Μιχάλης. Ο Μιχάλης Αεράκης εξηγεί το γιατί απόρησαν για την αλλαγή.\n«Ο συγχωρεμένος ο παππούς μου, στα Ανώγεια του Πάνω Μυλοποτάμου, εκεί όπου υπάρχει η λέξη σασμός, τα χρόνια εκείνα ήταν παπάς. Ο παπα-Μιχάλης. Καθώς έχω κάποια ακούσματα και παιδικές μνήμες, γι' αυτό το λόγο θα προσπαθήσω, όσο μπορώ, να αντιγράψω συμπεριφορές όχι μόνο του παππού μου αλλά από τα μέρη τα δικά μας».\n- Ο Παπα-Μιχάλης γνωρίζει μέσα από την εξομολόγηση όλα τα μυστικά\n«Πρέπει να διατηρήσει μια ισορροπία στο κοινωνικό σύνολο! Για να πορεύεται το χωριό με αγάπη και ειρήνη. Στην πορεία θα παίξει καταλυτικό ρόλο στην εξέλιξη της ιστορίας».\n-Για να επέλθει ο σασμός προηγείται η βεντέτα...\n«Ή μια οποιαδήποτε απλή παρεξήγηση ή πράξη σημασίας. Ζωοκλοπή, κτηματικά, ερωτικά κ.λπ. Ένα απ τα παιχνίδια που παίζαμε όταν ήμουν μικρός στα Ανώγεια ήταν ότι τσακωνόμασταν μεταξύ μας και επενέβαινε κάποιος έλεγε: "Έλα να σας τα σιάξω”. Να σας συμφιλιώσω δηλαή. Αυτό είναι μέσα στο DΝΑ του Κρητικού. Μέσα στον πολισμό της Κρήτης γενικότερα. Μια βαθιά πράξη αγάπης. Όταν μιλάμε για βεντέτα, πρέπει να έχεις περίσσευμα αγάπης, για να κατανοήσεις ότι πρέπει τα σιάξουμε", γιατί έρχονται και άλλοι πίσω από εμένα! Τα παιδιά μου, τα εγγόνια μου, το συγγενικό περιβάλλον».\n-Θέλει μαστοριά η μεταφορά ενός βιβλίου 400 σελίδων;\n«Ένα βιβλίο 400 σελίδων για να μεταφερθεί σε τηλεοπτική σειρά 165 επεισοδίων οπωσδήποτε απαιτείται μαεστρία. Προσθέτοντας μυθοπλαστικά στοιχεία, ήρωες. Με απόλυτο σεβασμό στα ήθη, τα έθιμα και τις παραδόσεις της Κρήτης. Δεν πάμε να κάνουμε μια σαπουνόπερα στο όνομα της τηλεθέασης».\n-Ο παπάς ποιον εκτιμά από τους Σταματάκηδες και τους Βρουλάκηδες;\n«Έχει περισσότερες σχέσεις με την Καλλιόπη Σταματάκη. Ωστόσο, δεν μεροληπτεί υπέρ της Καλλιόπης και αφήνει έξω τη Μαρίνα Βρουλάκη. Είναι δίκαιος. Αναφέρω συχνά τη λέξη ισορροπία, γιατί αυτός είναι ο ρόλος του. Ο παπα-Μιχάλης αν βγάλει στη φόρα όλα τα μυστικά που γνωρίζει, θα γίνει αιματοκύλισμα. Η πρόθεση του είναι να μονιάσει τις δύο οικογένειες», είπε στον Τηλεθεατή.


Survivor: Αυτή είναι η ομάδα που κέρδισε την ασυλία μετά τις αλλαγές των παικτών | Gossip-tv.gr\nSurvivor: Μπλε ή Κόκκινοι; Οι νέες ομάδες στο πρώτο τους αγώνισμα\nΕβδομάδα μεγάλων αλλαγών για τους παίκτες του Survivor. Ο Γιώργος Λιανός κάλεσε πρώτους στο συμβούλιο, τον Γιώργο Κοψιδά και τον James Καφετζή προκειμένου να ξεκινήσει η διαδικασία για τον σχηματισμό των νέων ομάδων.\nΜαχητές και Διάσημοι αποτελούν παρελθόν, αφού οι παίκτες χωρίζονται πλέον σε Μπλε και Κόκκινη ομάδα.\nΜετά τις αλλαγές, οι νέες ομάδες είχαν την ευκαιρία να περάσουν χαλαρές στιγμές στην παραλία, αλλά και να φορτώσουν τις μπαταρίες τους για το πρώτο αγώνισμα ασυλίας, αυτής της εβδομάδας.\nΜπλε και Κόκκινοι κάνουν τα πάντα για την άψογη συνεργασία, προκειμένου να αποδείξουν πως οι νέες ομάδες έφεραν και καλύτερες αγωνιστικές επιδόσεις.\nΟ Γιώργος Λιανός συνάντησε τις δυο ομάδες, εξηγώντας αναλυτικά τη νέα διαδικασία για το αγώνισμα ασυλίας. Ποια ομάδα κατάφερε να βγει μπροστά στην βαθμολογία και ποια θα πρέπει να επιλέξει τον πρώτο υποψήφιο παίκτη γι 'αυτή την εβδομάδας;\nΠαρά τις αλλαγές των παικτών και τον σχηματισμό των νέων ομάδων η Μπλε ομάδα κατάφερε να σημειώσει μια μεγάλη νίκη, αφήνοντας πίσω την Κόκκινη ομάδα η οποία δεν κατάφερε να να πάρει τα πάνω της, παρά τις μεγάλες αλλαγές.


ΔΙΕΘΝΗ ΝΕΑ - Η Γαλλία κατηγορείται για τη γενοκτονία στη Ρουάντα στο Lateam.gr\nΗ Γαλλία κατηγορείται για τη γενοκτονία στη Ρουάντα\nThis is a discussion on Η Γαλλία κατηγορείται για τη γενοκτονία στη Ρουάντα within the ΔΙΕΘΝΗ ΝΕΑ forums, part of the ΕΠΙΚΑΙΡΟΤΗΤΑ category; Η Ρουάντα κατηγορεί τη Γαλλία, ότι έπαιξε ενεργό ρόλο στη γενοκτονία του 1994, κατά οποία σκοτώθηκαν 800.000 άνθρωποι. Αυτό αναφέρεται ...\n06-08-2008, 17:35: #1\nΗ Ρουάντα κατηγορεί τη Γαλλία, ότι έπαιξε ενεργό ρόλο στη γενοκτονία του 1994, κατά οποία σκοτώθηκαν 800.000 άνθρωποι. Αυτό αναφέρεται σε πόρισμα από το υπουργείο Δικαιοσύνης της χώρα που είδε το φως της δημοσιότητας την Τρίτη (5/8). Το πόρισμα αναφέρει ότι η Γαλλία όχι μόνο ήταν ενήμερη των προετοιμασιών για τη γενοκτονία και ότι βοήθησε στην εκπαίδευση εγκληματιών στρατιωτών Χούτου, αλλά και ότι γαλλικά στρατεύματα πήρα μέρος ενεργά στη γενοκτονία των Τούτσι.\nΜέσα στην πολυσέλιδη αναφορά βρίσκονται τα ονόματα 33 ανώτατων γάλλων στρατιωτικών και πολιτικών, οι οποίοι αναμένεται να διωχθούν, από τις αρχές της χώρας. Μεταξύ αυτών βρίσκονται ο πρώην πρόεδρος Μιτεράν, οι πρώην πρωθυπουργοί ντε Βιλπέν και Μπαλαντύρ, ενώ αναφέρεται και το όνομα του πρώην υπουργού Εξωτερικών Ζυπέ.\nΟι γαλλικές αρχές έχουν αρνηθεί κάθε ανάμειξη στη γενοκτονία. Σχετικά με τα νέα δεδομένα, εκπρόσωπος του υπουργείου Εξωτερικών, δήλωσε στο BBC, ότι θα εξεταστούν και θα δοθεί απάντηση.\nΣημειώνεται ότι στη γενοκτονία της Ρουάντα, σφαγιάστηκαν περίπου 800.000 άνθρωποι μέσα σε 100 μέρες.\nΗ αναφορά που βγήκε στο φως, αναφέρει ότι η Γαλλία προσέφερε πολιτική, στρατιωτική και διπλωματική υποστήριξη στην κυβέρνηση Χούτου. Επίσης κατηγορείται, ότι εκπαίδευσε στρατιωτικούς Χούτου που διέπραξαν τα εγκλήματα, ότι βοήθησε στο σχεδιασμό της γενοκτονίας και ότι συμμετείχε στη σφαγή.\n«Οι γαλλικές δυνάμεις δολοφόνησαν Τούτσι και Χούτου που έκρυβαν Τούτσι.. Διέπραξαν πολλούς βιασμούς επιζώντων των σφαγών. Λαμβάνοντας υπ’ όψη την σοβαρότητα των κατηγοριών, η κυβέρνηση της Ρουάντα, κάλεσε τις αρμόδιες αρχές να οδηγήσουν τους κατηγορούμενους γάλλους πολιτικούς και στρατιωτικούς στη Δικαιοσύνη» αναφέρει δήλωση από εκπρόσωπο του υπουργείου Δικαιοσύνης της Ρουάντα, όπως δημοσιεύτεται από το Agence France- Press.\nΣυγκέντρωση για την γενοκτονία των Αρμενίων LATEAM RSS NEWS 0 24-04-2009 21:10:


Χιτ - Λέικερς : Το πρόγραμμα των τελικών του NBA | in.gr\nTAGS: nbaλος αντζελες λέικερςμαϊάμι χιττελικοί NBA\n28 Σεπτεμβρίου 2020, 09:53\nΟι Μαϊάμι Χιτ έστειλαν πίσω στη Βοστώνη τους Σέλτικς και προκρίθηκαν στους τελικούς του NBA.\nΗ τρομερή ομάδα του Σποέλστρα επικράτησε των Κελτών και έκλεισε… ραντεβού με τους Λος Άντζελες Λέικερς.\nΟι Λιμνάνθρωποι απέκλεισαν τους Ντένβερ Νάγκετς, με την παρέα του Μπάτλερ να είναι το τελευταίο εμπόδιο για να επιστρέψουν στο θρόνο του πρωταθλητή.\nΑναμένεται να δούμε επικές μονομαχίες, με τον ΛεΜπρόν να τίθεται αντιμέτωπος με την πρώην ομάδα του.\nΌπως έγινε γνωστό, το τζάμπολ θα του πρώτου αγώνα θα πραγματοποιηθεί τα ξημερώματα Τετάρτης προς Πέμπτη, στις 4:00 π.μ.\nGame 1: Sept. 30, 6 pm\nGame 2: Oct. 2, 6 pm\nGame 3: Oct. 4, 4:30 pm\nGame 4: Oct. 6, 6 pm\nGame 5*: Oct. 9, 6 pm\nGame 6*: Oct. 11, 4:30 pm\nGame 7*: Oct. 13, 6 pm\nΣχετικά άρθρα: ➤ Χιτ – Σέλτικς 125-113 : Ο Αντεμπάγιο έστειλε στους τελικούς το Μαϊάμι ➤ Νοβίτσικι: «Μακάρι να πάσαρα σαν τον Γιόκιτς» ➤ ΝΒΑ : Με πρωταγωνιστή τον Ντέιβις το Top 5


Η ΑΡΧΑΙΑ ΙΘΩΜΗ ΜΕ ΝΕΟ ΠΡΟΣΩΠΟ: Κωνσταντινούπολη: 700 φιάλες με αρχαία αντικαταθλιπτικά ανακαλύφθηκαν σε ανασκαφές\nΚωνσταντινούπολη: 700 φιάλες με αρχαία αντικαταθλιπτικά ανακαλύφθηκαν σε ανασκαφές\nΔοχεία με αντικαταθλιπτικά φάρμακα εντοπίστηκαν κατά τη διάρκεια ανασκαφών στην αρχαία ελληνική πόλη Βαθονεία, έξω από την Κωνσταντινούπολη\nΕκατοντάδες δοχεία, κεραμικά και γυάλινα, που περιέχουν ίχνη αντικαταθλιπτικών και φάρμακα για την καρδιά, ήρθαν στο φως στη διάρκεια ανασκαφών στην αρχαία ελληνική πόλη Βαθονεία, λίγο έξω από την Κωνσταντινούπολη. Τα ευρήματα αυτά αναμένεται να συμβάλουν σημαντικά στην ιστορία της Κωνσταντινούπολης, καθώς δίνουν τις πρώτες απτές αποδείξεις οτι η πόλη πολιορκήθηκε το 626 από μία κοινή δύναμη Αβάρων και Σασσανιδών.\nΣτην περιοχή εξάλλου ανακαλύφθηκαν και υπολείμματα μεγάλης φωτιάς, τα οποία αναλύει τώρα το Αρχαιολογικό και Εθνογραφικό Ινστιτούτο της Πολωνίας. Η επεξήγηση των όσων συνέβησαν την εποχή εκείνη σε αυτήν την περιοχή μπορεί να συμβάλει σημαντικά στην ιστορία της Κωνσταντινούπολης, καθώς θα αποδειχθούν επιστημονικά οι επιδρομές των Αβάρων στην πόλη μεταξύ των 620 και 640 π.Χ. Οι ανασκαφές στη Βαθονεία θα προσθέσουν μία νέα σελίδα στην ιστορία της Κωνσταντινούπολης", εξηγεί ο Αϊντινγκιούν.\nΑναρτήθηκε από ΚΩΝΣΤΑΝΤΙΝΟΣ ΚΑΝΕΛΛΟΠΟΥΛΟΣ στις 6:40:00 μ.μ.


Καιρός: Ισχυρές καταιγίδες - Πού θα κυμανθεί η θερμοκρασία - Usay.gr\nΚαιρός: Ισχυρές καταιγίδες – Πού θα κυμανθεί η θερμοκρασία\nΟκτώβριος 18, 2020, 9:10 πμ Οκτώβριος 18, 2020\nΛίγες νεφώσεις παροδικά αυξημένες κυρίως στα ανατολικά, όπου θα σημειωθούν τοπικές βροχές και πρόσκαιρα στο ανατολικό Αιγαίο μεμονωμένες καταιγίδες θα είναι τα κύρια χαρακτηριστικά του καιρού σήμερα. Οι άνεμοι θα πνέουν από βόρειες διευθύνσεις 3 με 5 και από το βράδυ στα βορειοανατολικά τοπικά 6 μποφόρ.\nΚαιρός: Λίγες νεφώσεις παροδικά αυξημένες κυρίως στα ανατολικά, με πιθανότητα τοπικών βροχών. Τοπικά περιορισμένη ορατότητα τις πρωινές ώρες. Άνεμοι: Από βόρειες διευθύνσεις 3 με 5 και το βράδυ στα ανατολικά έως 6 μποφόρ. Θερμοκρασία: Από 10 έως 24 βαθμούς Κελσίου. Στη δυτική Μακεδονία 4 με 5 βαθμούς χαμηλότερη.\nΚαιρός: Λίγες παροδικές νεφώσεις. Τοπικά περιορισμένη ορατότητα τις πρωινές ώρες. Άνεμοι: Βορειοδυτικοί 3 με 5 μποφόρ. Θερμοκρασία: Από 13 έως 25 βαθμούς Κελσίου. Στην Ήπειρο 4 με 6 βαθμούς χαμηλότερη.\nΚαιρός: Αρχικά σχεδόν αίθριος. Βαθμιαία θα αναπτυχθούν αραιές νεφώσεις κατά τόπους πυκνότερες. Άνεμοι: Βόρειοι βορειοδυτικοί 3 με 5 μποφόρ. Θερμοκρασία: Από 10 έως 26 βαθμούς Κελσίου.\nΚαιρός: Αραιές νεφώσεις που βαθμιαία θα πυκνώσουν. Άνεμοι: Βορειοδυτικοί 3 με 4 τοπικά έως 5 μποφόρ. Θερμοκρασία: Από 19 έως 26 και στην Κρήτη έως 28 βαθμούς Κελσίου.\nΚαιρός: Νεφώσεις κατά περιόδους αυξημένες με τοπικές βροχές και πρόσκαιρα μεμονωμένες καταιγίδες. Άνεμοι: Αρχικά μεταβλητοί 3 με 4 και στα βόρεια βορειοανατολικοί έως 5 μποφόρ. Βαθμιαία από βόρειες διευθύνσεις και το βράδυ στα βόρεια 6 μποφόρ. Θερμοκρασία: Από 19 έως 28 βαθμούς Κελσίου. Στα βόρεια 3 με 4 βαθμούς χαμηλότερη.\nΚαιρός: Σχεδόν αίθριος. Άνεμοι: Από βόρειες διευθύνσεις 3 με 5 μποφόρ. Θερμοκρασία: Από 15 έως 26 βαθμούς Κελσίου.\nΚαιρός: Σχεδόν αίθριος με λίγες παροδικές νεφώσεις. Άνεμοι: Βόρειοι βορειοδυτικοί 4 με 5 μποφόρ. Θερμοκρασία: Από 12 έως 23 βαθμούς Κελσίου\nΠοιες περιοχές θα χτυπήσει η κακοκαιρία «Κίρκη» την Πέμπτη\nΈρχεται καθολικό lockdown στη χώρα! Τα στάδια επιβολής του\nΤο μήνυμα του Τσιτσιπά για την 28η Οκτωβρίου: «Κρατάω την σημαία μας πάντα ψηλά»\nΣτα Καρδάμυλα της Χίου σχηματίζουν με φωτιές το «ΟΧΙ» (βίντεο)\nΓενικό lockdown στη χώρα ανακοίνωσε ο Μακρόν για την αντιμετώπιση του κορωνοϊού


Το χαρακτηριστικό στο πρόσωπο που βρίσκουν πιο όμορφο άνδρες και γυναίκες - 4moms\nΤο χαρακτηριστικό στο πρόσωπο που βρίσκουν πιο όμορφο άνδρες και γυναίκες\nΤο χαρακτηριστικό που «κερδίζει» έναν άνδρα και μία γυναίκα εξίσου, είναι τα μάτια. Μία μελέτη που δημοσιεύθηκε στην επιθεώρηση Evolution and Human Behaviour, αποκαλύπτει πως τα μάτια είναι εκείνο που κεντρίζει πρώτο το ενδιαφέρον σε άνδρες και γυναίκες.\nΟι περισσότερες μελέτες που έχουν γίνει μέχρι τώρα σχετικά με την ομορφιά έχουν εστιάσει στη συμμετρία ή στη μοναδικότητα των χαρακτηριστικών του προσώπου. Αυτή τη φορά, οι ερευνητές ζήτησαν από εθελοντές να κρίνουν πόσο όμορφο είναι ένα πρόσωπο με βάση μεμονωμένα χαρακτηριστικά όπως τα μάτια, η μύτη, τα χείλη και τα μαλλιά. Οι συμμετέχοντες είδαν έγχρωμες φωτογραφίες 32 αντρών και 32 γυναικών νεαρής ηλικίας και έπρεπε στη συνέχεια να βαθμολογήσουν το κάθε χαρακτηριστικό του προσώπου. Καμία από τις φωτογραφίες δεν περιλάμβανε μακιγιάζ, γένια ή μούσια, κοσμήματα ή άλλα αξεσουάρ, ώστε η αξιολόγηση των συμμετεχόντων να είναι όσο το δυνατόν πιο αντικειμενική.


Κορονοϊός: 248 νέα κρούσματα – 14 νεκροί, 296 οι διασωληνωμένοι – The Panhellenic Post\nΤα νέα στοιχεία σχετικά με την πορεία της πανδημίας του κορονοϊού στην Ελλάδα ανακοίνωσε ο ΕΟΔΥ το απόγευμα της Κυριακής. Η επιδημιολογική εικόνα εμφανίζεται βελτιωμένη, με λιγότερα νέα κρούσματα σε σύγκριση με χθες, ενώ οι διασωληνωμένοι ασθενείς με κορονοϊό έπεσαν κάτω από 300. Συγκεκριμένα, αυτή τη στιγμή 296 ασθενείς νοσηλεύονται διασωληνωμένοι, έναντι 301 το Σάββατο. Σε ένα 24ωρο επιβεβαιώθηκαν 248 νέες μολύνσεις, ενώ ακόμη 14 συνάνθρωποί μας κατέληξαν από επιπλοκές της νόσου.\nΤο τελευταίο 24ωρο επιβεβαιώθηκαν 248 νέα κρούσματα κορονοϊού, όπως ανακοίνωσε ο ΕΟΔΥ την Κυριακή. Τα 11 είναι εισαγόμενα εκ των οποίων 7 εντοπίστηκαν κατόπιν ελέγχων στις πύλες εισόδου της χώρας.\n[Διασωληνωμένοι], [κοροναϊός], [Κρούσματα]


Γιατί αυξάνεται η αρνητική κλίση στην ελληνική εκπαιδευτική «Πίζα»; – Υλικό Φυσικής – Χημείας\nΟμαδα Β. / Φορουμ\nΓιατί αυξάνεται η αρνητική κλίση στην ελληνική εκπαιδευτική «Πίζα»;\nαπό Γιώργος Φασουλόπουλος 07/12/2019 07/12/2019\nΤα αποτελέσματα της εκπαιδευτικής αξιολόγησης PISA – 2018, καταγράφουν πτωτικές επιδόσεις των ελλήνων μαθητών σε σχέση με τις παλαιότερες. Συνοπτικά τα αποτελέσματα:\nΣτην κατανόηση κειμένου, η Ελλάδα κατετάγη 42η σε 77 χώρες, ενώ το 2015 ήταν 41η.\nΣτα μαθηματικά Ελλάδα και Κύπρος μοιράστηκαν την 43η θέση ανάμεσα σε 78 χώρες. Το 2015 η Ελλάδα κατετάγη επίσης 43η.\nΣτις Φ.Ε. η Ελλάδα βρέθηκε στην 44η θέση σε 78 χώρες. Στο διαγωνισμό του 2015, οι Έλληνες ήσαν 43οι.\nΣυγχρόνως με την ανακοίνωση των αποτελεσμάτων ο οργανισμός έρευνας ΔιαΝΕΟσις δημοσιοποίησε τα αποτελέσματα που επιχειρούν να φωτίσουν τα χαρακτηριστικά που σκιαγραφούν τους έλληνες μαθητές του PISA-2015. Την έκθεση επιμελήθηκε η εθνική συντονίστρια Χρύσα Σοφιανοπούλου.\nΕπισημαίνεται ότι το βασικό αντικείμενο του PISA-2015 αποτελούσαν οι Φ.Ε.\nΠαρουσιάζω τα αποτελέσματα της έκθεσης των 140 σελίδων που θεώρησα πώς έχουν ενδιαφέρον, διευκρινίζοντας ότι τα δικά μου σχόλια επιχειρούνται με πλάγια γραφή.\nΗ κλιμάκωση των επιδόσεων στις Φ.Ε. καταγράφεται στον ακόλουθο πίνακα συγκριτικά με την Εσθονία που πρώτευσε, την Πορτογαλία που κατέγραψε σημαντική βελτίωση και την Γαλλία (6: οι υψηλότερες επιδόσεις, 1β: το στοιχειώδες επίπεδο).\nΤο προφίλ των μαθητών που διαγωνίστηκαν τεκμαίρεται από συμπληρωματικά ερωτηματολόγια που συμπλήρωσαν οι μαθητές, παράλληλα με τις απαντήσεις στα τρία αντικείμενα της αξιολόγησης.\nτι λέει η διεθνής εμπειρία για το ρόλο του κοινωνικού – οικονομικού περιβάλλοντος (Κ-Ο Π) των μαθητών;\nΠροφανώς οι μαθητές που προέρχονται από υψηλό Κ-Ο Π καταγράφουν καλύτερες επιδόσεις. Οι προερχόμενοι από χαμηλά Κ-Ο Π έχουν τριπλάσιες πιθανότητες να καταγράφουν χαμηλές επιδόσεις απ’ ότι οι προηγούμενοι. Τα πράγματα είναι καλύτερα για μαθητές από οικογένειες μεταναστών, αφού έχουν μόνον διπλάσια πιθανότητα να σημειώνουν χαμηλές επιδόσεις.\nΕξαιρέσεις απ’ τον γενικό κανόνα: υψηλές επιδόσεις ανεξάρτητες από το Κ-Ο Π καταγράφονται στον Καναδά, την Δανία, την Εσθονία και το Χονγκ-Κονγκ.\nΣτο Βιετνάμ και το Μακάο είναι καλύτερες οι επιδόσεις των “φτωχών” απ’ αυτές των “εύπορων”.\nΤέλος, σε Χιλή, Μεξικό, Σλοβενία, Τουρκία και ΗΠΑ καταγράφεται μειωμένη επίδραση του δυσμενούς Κ-Ο Π στις επιδόσεις PISA. Όμως, αυτές οι εξισορροπήσεις δεν βελτιώνουν τους Μ.Ο. αυτών των χωρών.\nΠώς θα μπορούσαν να αναγνωστούν τα δύο τελευταία ευρήματα;\nΕλλάδα & PISA στις Φ.Ε. – επίδραση Κ-Ο Π\nΟι μαθητές που ανήκουν σε οικογένειες με υψηλό Κ-Ο Π έχουν σαφώς καλύτερες επιδόσεις στο PISA. Αυτή η διαφορά σχηματοποιείται στις επιδόσεις των ελληνικών ιδιωτικών σχολείων σε σχέση με τα δημόσια.\nΟι γηγενείς έλληνες μαθητές καταγράφουν καλύτερες επιδόσεις από τους μετανάστες 1ης αλλά και 2ης γενιάς.\nΈνα δευτερεύον αλλά ενδιαφέρον χαρακτηριστικό της έρευνας αποτελεί ότι το 42% των γονέων των μαθητών που απάντησαν στα ειδικά ερωτηματολόγια είναι απόφοιτοι πανεπιστημίων, με 86% το αντίστοιχο ποσοστό των γονέων που στέλνουν τα παιδιά τους σε ιδιωτικά σχολεία.\nενισχύουν τα φροντιστήρια τις επιδόσεις τύπου PISA;\nΗ φροντιστηριακή ενίσχυση των 15χρονων που συμμετείχαν στον διαγωνισμό PISA-2015 δεν έχει ευνοήσει τις επιδόσεις τους. Σ’ αυτές τις ηλικίες ζητούν ενίσχυση συνήθως μαθητές με χαμηλές επιδόσεις εν προκειμένω στη Φυσική και τη Χημεία. Πρόκειται για παιδιά που δεν έχουν αναπτύξει ακόμα ικανότητες αυτενέργειας.\nΕπιπλέον, οι μαθητές ανεξάρτητα από την Κ-Ο προέλευσή τους επιλέγουν τα ιδιαίτερα μαθήματα σε μεγάλο ποσοστό και στα δημόσια σχολεία (50,2%), μάλλον καταφεύγοντας σε λιγότερο έμπειρους προγυμναστές (π.χ. φοιτητές) με προσιτά δίδακτρα.\nενισχύει η ενασχόληση με τις ΤΠΕ για επιστημονικά θέματα τις επιδόσεις τύπου PISA;\nΌχι! Ούτε εκτός αλλά ούτε εντός σχολείου.\nΑρνητική συσχέτιση με τις επιδόσεις στις Φ.Ε. εύλογα έχουν μαθητές που σερφάρουν πάνω από 4 ώρες ημερησίως, αλλά και οι μαθητές που το επισκέπτονται λιγότερο από μισή ώρα! Σ’ αυτή την περίπτωση η διαδικτυακή αποχή λειτουργεί ως δείκτης μιας γενικής αδιαφορίας για κοινωνική επικοινωνία.\nενισχύουν τις επιδόσεις τύπου PISA οι επαγγελματικές προσδοκίες;\nΩς γενική τάση, όχι. Αν κάποιοι ευνοούνται, είναι εκείνοι που πετυχαίνουν υψηλές επιδόσεις. Αλλά απ’ αυτή την τάση δεν μπορούν να προκύψουν ιδιαίτερα συμπεράσματα: είναι καλοί γιατί σχεδιάζουν να ασχοληθούν με επαγγέλματα σχετικά με τις Φ.Ε. ή επειδή τους αρέσει και τα καταφέρνουν στη σχολική επιστήμη επιλέγουν σχετικό επαγγελματικό προσανατολισμό;\nκάποια ένδειξη για θετικές ελληνικές επιδόσεις σε αξιολογήσεις τύπου PISA;\nΤο να αισθάνεσαι περήφανος για το σχολείο σου. Η έρευνα διαπιστώνει ότι αυτό το αίσθημα (του ανήκειν, όπως το περιγράφει) συσχετίζεται με καλές επιδόσεις. Η διαπίστωση φαντάζει αυτονόητη.\nφεμινιστική ελληνική διάκριση;\nΗ κύρια τάση στις αξιολογήσεις PISA αποδίδει στα αγόρια καλύτερες επιδόσεις στις Φ.Ε. Στην Ελλάδα αυτή η τάση είναι αντεστραμμένη υπέρ των κοριτσιών. Η μήπως σκιαγραφεί έκφραση της γενικής τάσης απαξίωσης του σχολείου, που χαρακτηρίζει κυρίως τ’ αγόρια;\nκάποια θετική συσχέτιση με τις επιδόσεις PISA στις Φ.Ε.;\nΑνάγεται στην ατομική εκπαιδευτική προϊστορία: η μακρόχρονη προσχολική εκπαίδευση, δηλαδή η εξοικείωση με τη σχολική γνώση ως παίγνιο, ευνοεί τις καλές επιδόσεις!\nκάποιες ακόμα θετικές συσχετίσεις με τις επιδόσεις PISA στις Φ.Ε.;\nΗ ενασχόληση με δραστηριότητες που σχετίζονται με σχολεία ανοιχτά στην τοπική κοινωνία (εκδηλώσεις, μικροέρευνες, εκθέσεις, συμμετοχές σε εκπαιδευτικά και κοινωνικά δίκτυα).\nΕπίσης, η περιβαλλοντική ευαισθησία και η εγρήγορση για την αρνητική οικολογική προοπτική.\nΟρισμένα απ’ τα ευρήματα της έκθεσης έρχονται σε αντίθεση με βασικούς κεντρικούς σχεδιασμούς, όπως ο ρόλος των ΤΠΕ στην εκπαίδευση ή ο ρόλος των εξωτερικών κινήτρων που ο ΟΟΣΑ στην έκθεση για την Εκπαίδευση στην Ελλάδα το 2018, εκτιμά ότι συνδράμουν στη βελτίωση της εκπαίδευσης, αλλά οι έλληνες μαθητές της αξιολόγησης 2018 δεν φαίνεται να συμμερίζονται.\nΑυτή η απόσταση από τις γενικές κατευθυντήριες γραμμές δεν διευκολύνει ιδιαίτερα τη χάραξη σαφών εκπαιδευτικών τακτικών κεντρικά ούτε απ’ τον κάθε εκπαιδευτικό μέσα στην τάξη.\nΑναζητώντας εναλλακτικές προσεγγίσεις για το θέμα θα σκοντάψεις στο βιβλίο – ταξίδι στα καλύτερα εκπαιδευτικά συστήματα του κόσμου, όπως είναι ο υπότιτλος του «φυτώρια ευφυΐας» της Lucy Crechan των ΠΕΚ – 2019. Η Lucy επισκέφτηκε για μεγάλο διάστημα κάποια σχολεία πέντε χωρών που πετυχαίνουν ψηλά σκορ στην αξιολόγηση PISA: τον Καναδά, την Φιλανδία, την Σαγκάη-Κίνα, την Ιαπωνία και την Σιγκαπούρη. Αυτές είναι εκπαιδευτικές περιοχές με διαφορετικές πολιτισμικές και πολιτικές παραδόσεις που όμως συγκλίνουν στη συγκεκριμένη εκπαιδευτική αξιολόγηση. Κατά τις επισκέψεις της πήρε συνεντεύξεις από αξιωματούχους της εκπαίδευσης και από γονείς, ακόμα και από φροντιστές στη Σαγκάη και στο Τόκιο.\nΗ Crechan, ξεπερνώντας τον επιφυλακτικό επιστημονικό ή επιστημονικοφανή λόγο, αποφασίζει να αναδείξει πέντε κοινά θετικά χαρακτηριστικά των πέντε συστημάτων που μελέτησε θεωρητικά αλλά κυρίως εμπειρικά. Τα παραθέτει ως αρχές:\n1.Να προετοιμάζουμε τα παιδιά για την τυπική εκπαίδευση. Αναφέρεται για την εκπαίδευση στο νηπιαγωγείο. Χωρίς όμως ακαδημαϊκό τρόπο. Αυτός μπορεί να προκαλέσει πρώιμη απέχθεια που εξελίσσεται σε μόνιμη.\n2.Να σχεδιάζουμε τις έννοιες του Α.Π. με στόχο την βαθειά κατανόηση και το περιεχόμενο να επιλέγεται με βάση την πρόκληση ενδιαφέροντος. Το Α.Π. να είναι μινιμαλιστικό, υψηλού επιπέδου και καλά διαρθρωμένο.\n3.Να στηρίζουμε τα παιδιά για να ανταποκρίνονται σε προκλήσεις, αντί να κάνουμε παραχωρήσεις. Αν είναι να μείνει μια αρχή ας είναι αυτή. Αφορά γονείς, δασκάλους, διευθυντές σχολίων, υπεύθυνους του εκπαιδευτικού συστήματος.\n4.Να αντιμετωπίζουμε τους εκπαιδευτικούς ως επαγγελματίες. Επιλογή για το ποιος γίνεται δεκτός, να υπάρχει περίοδος επιμόρφωσης και εξοικείωσης και συστηματική επικοινωνία με έμπειρους ομότεχνους.\n5.Να συνδυάζουμε τη λογοδοσία των σχολείων με τη στήριξή τους και όχι με κυρώσεις.\nΣυστήνω την ανάγνωση της έκθεσης, ακόμα περισσότερο, τη μελέτη του βιβλίου. Και οι δύο προτάσεις είναι καλογραμμένες.\nΓιώργο συγχαρητήρια και για το κείμενο (πρωτίστως για τον τίτλο !) και για τον σχολιασμό. Από τις πέντε "αρχές" θεωρώ την δεύτερη σημαντικότερη.\nΤι έγινε η Φιλανδία, αντικαταστάθηκε από την Εσθονία;\nΌσο για τις αρχές, θα συμφωνήσω με τον Δημήτρη, καλημέρα Δημήτρη, συμπληρώνοντας και την συμφωνία μου με την πρόταση:\n"Να στηρίζουμε τα παιδιά για να ανταποκρίνονται σε προκλήσεις, αντί να κάνουμε παραχωρήσεις."\nΓιώργο επιστρέφω για ένα ακόμη ερώτημα.\nΤι κοινό έχουν τα εκπαιδευτικά συστήματα των χωρών που πρωτεύουν στον διαγωνισμό;\nΔεν μπορώ να σκεφτώ τα κοινά στοιχεία μεταξύ μαθητών της Εσθονίας (πρώτη στην Ευρώπη) και του Καναδά από τη μια και από την άλλη χωρών όπως η Σιγκαπούρη, η Κίνα και η Κορέα.\nΈνα άρθρο του Γ. Μπαμπινιώτη:\nΟ μπαμπούλας PISA.\nΕδώ γεννώνται μερικά καίρια ερωτήματα: Ποιος εισήγαγε αυτόν τον διαγωνισμό; Για ποιον σκοπό; Ποιος τον συντάσσει και τον διεξάγει; Είναι γενικώς αποδεκτή και αξιόπιστη η αξιολόγηση τού PISA;\nΤόσο μεγάλα θέματα απαιτούν ιδιαίτερη γνώση, ενημέρωση, σκέψη και προσοχή. Οι εξετάσεις αυτές στηρίζονται σε μια αντίληψη που ευνοεί, εξετάζει και αξιολογεί κυρίως δεξιότητες, λιγότερο ικανότητες, ελάχιστα γνώσεις. Αυτοί που αριστεύουν σ’ αυτό το σύστημα προετοιμασίας και εξετάσεων θα βρίσκονταν στις τελευταίες θέσεις μ’ ένα άλλο σύστημα εξετάσεων που θα αξιολογούσε τις γνώσεις, τη γενικότερη κατάρτιση και καλλιέργεια και τις ικανότητες τού μαθητή για δημιουργική και κριτική σκέψη και επίλυση προβλημάτων.\nΑν η Ελλάδα λ.χ., σε κάποια σχολεία της που θα κληθούν να λάβουν μέρος στην αξιολόγηση τού PISA, προετοιμάσει τους μαθητές για τέτοιου είδους εξετάσεις (με τη βοήθεια και των φροντιστηρίων στην Ελλάδα που είναι μανούλες σε ειδικές προετοιμασίες), είναι βέβαιο ότι θα βρεθεί σε μία από τις πρώτες θέσεις! Αξίζει όμως αυτό και το θέλουμε; Διότι άλλα είναι τα προβλήματα τής ελληνικής εκπαίδευσης.\nΔεν μπορώ να βρω σκετσάκι των Μόντυ Πάυθονς στο οποίο σε κάποιο τηλεπαιχνίδι ρωτούσαν φιλοσόφους ερωτήσεις τύπου "Πότε πήρε τελευταία φορά πρωτάθλημα η Τότεναμ;".\nΑξίζει να μην μιλήσουμε γενικά (γνωστό ημών ελάττωμα) και να πιάσουμε θέματα από τον διαγωνισμό. Να τα αναλύσουμε όπως αναλύουμε τα θέματα των Εξετάσεων. Άλλως η συζήτηση θα διεξαχθεί γενικώς, με φράσεις του τύπου:\n-Έχουμε πιάσει πάτο και κάτι πρέπει να κάνουμε.\n-Ύπουλη η αξιολόγηση του ΟΟΣΑ.\n-Κακό πράμα η αυταρέσκεια. Πρέπει να μαθαίνουμε από τους γύρω μας.\nΠηγαίνω στα "Μαθηματικά" που κρατούν ένα σοβαρότερο επίπεδο από τις άλλες "δοκιμασίες":\nΈνας ημεδαπός μαθητής θεωρεί ότι πρέπει να λύσει το πρόβλημα.\nΑν δεν έχει διδαχθεί πιθανότητες το εγκαταλείπει.\nΈνας έξυπνος πιτσιρικάς δεν έχει την καλύτερη επαφή με τα του σχολείου. Δεν ξέρει να βγάζει κοινό παράγοντα, να λύνει πρωτοβάθμιες, να υψώνει παράσταση στο τετράγωνο. Του κόβει όμως διότι οι γονείς του έχουν μαγαζάκι που πουλάει μπλουζάκια.\nΚαταλαβαίνει ότι και να περάσει από τον σκόπελο της ρουλέτας, τον περιμένουν 6 μαύρες μπίλιες στις 20. Απαντά ότι "Δεν είναι πολύ πιθανό".\nΜπράβο του που το σκέφτηκε. Με γοητεύει το να βλέπω απλή σκέψη να κατανικά υπολογισμούς, απλούς ή πολύπλοκους. Όμως η επιτυχία δείχνει κάποιου είδους επάρκεια στα Μαθηματικά;\nΑν το πάμε παραπέρα (συνομωσιολογούντες κάπως) μήπως εκπέμπεται το μήνυμα:\n-Για να σε προσλάβω δεν θέλω να έχεις γνώσεις. Θέλω να είσαι ξύπνιος. Δεν σου χρειάζονται εξισώσεις και ταυτότητες. Πρέπει να μπορείς να κάνεις τη δουλειά που θα σου αναθέσω. Οι εξισώσεις και οι ταυτότητες δεν είναι για σένα. Είναι για τα δικά μου παιδιά που θα τα στείλω να σπουδάσουν.\nΤο ίδιο και για όλα τα άλλα που συμβάλλουν στην καλλιέργεια ή συνιστούν καλλιέργεια. Η μελέτη ποιήματος του Ελύτη, η Ιλιάδα κ.λ.π. είναι για τα δικά μας παιδιά που θα τα στείλουμε να σπουδάσουν. Το καθημερινό παιδί χρειάζεται δεξιότητες και όχι καλλιέργεια. Να μπορεί να κάνει δουλειά.\nΔεν χρειάζεται να ξέρει τι έχει μέσα ένας υπολογιστής. Πρέπει να μπορεί να γράψει γρήγορα την επιστολή που του αναθέτω εγώ το αφεντικό του.\nΓιάννη ίσως ψάχνεις αυτό\nΑυτό είναι Αποστόλη.\nτα κοινά στοιχεία των επιτυχών εκπαιδευτικών συστημάτων, σύμφωνα με την Lucy Crechan εκφράζονται από τις πέντε αρχές που διατυπώνει. Δηλαδή ο φιλελεύθερος Καναδάς, η ευγονική Σιγκαπούρη, η αλά σαμουράι παραδοσιακή Ιαπωνία, η νεοκαπιταλιστική Σαγκάη και η ψυχρή-σκανδιναβική Φιλανδία συγκλίνουν στην παιγνιώδη προσχολική προσέγγιση της γνώσης που εξελίσσεται στην σε βάθος και χωρίς εκπτώσεις προσέγγισή της. Αυτά τα δύο σημεία επιτυγχάνονται είτε με την παραδοσιακή πειθαρχεία της Ανατολής είτε με το φιλελεύθερο Δυτικό πνεύμα. Επειδή η προσέγγιση που επιχείρησα είναι πολύ γενική, ας προσθέσω κάτι που δεν υποσημειώνει μόνον η Crechan. Φαίνεται λοιπόν ότι διεξάγεται ανατολίτικο παζάρι στην επιλογή των προς αξιολόγηση κινέζικων σχολείων και ότι τα εκπαιδευτικά προγράμματα της Σαγκάης και του Χονγκ-Κόνγκ που αριστεύουν δεν αντιπροσωπεύουν όλη την επικράτεια, όσο δε για την Σιγκαπούρη, αυτή είναι μια εύρωστη πόλη-κράτος που προσφέρεται για κλειστούς πειραματισμούς.\nΗ ίδια η Lucy, αφού αναδείξει τις πέντε ομοιότητες, επιλέγει από τα πέντε συστήματα το πιο “ανοιχτό”, δηλαδή το καναδέζικο.\nΗ Φιλανδία είναι εδώ!\nΌχι πρωταθλήτρια, αλλά πάντα μέσα στους πρώτους. Η σταθερότητα στα ψηλά, αποτιμάται ως ικανότητα συγκρίσιμη με τον απόλυτο πρωταθλητισμό, αφού μπορεί να λειτουργεί συνεχώς παραδειγματικά, χωρίς να προκαλεί φθόνο και είναι απαλλαγμένη από το άγχος της υπεράσπισης της κορυφής.\nΗ κριτική τύπου Μπαμπινιώτη, εκφράζει την παραδοσιακή επιφύλαξη που εδράζεται στη υπεράσπιση της γλώσσας και της ελληνικής ιδιαιτερότητας.\nΆμα την παρακάμψεις-χάθηκες, αν την υπερτιμήσεις-έχασες.\nΠιο συγκεκριμένα, παρέλειψα την ιεράρχηση που παρατήρησα στα σκορ των τεσσάρων χωρών που συγκρίνει η έκθεση του ΔιαΝΕΟσις, για να μην μπουκώσει η παρουσίασή της. Διαπίστωσα λοιπόν, ότι οι χώρες που ανεβαίνουν κατηγορία στην αξιολόγηση PISA, βελτιώνουν τα σκορ στα μαθηματικά και τις Φ.Ε. έναντι της γλωσσικής επάρκειας. Εμείς σταθερά σημειώνουμε καλύτερα σκορ στην αναγνώριση κειμένου έναντι των φυσικομαθηματικών επιδόσεων.\nΣχετικά με το ύφος των συζητήσεων, αναλύσεις όπως αυτές που δημοσιοποίησα οδηγούν τον διάλογο από την άκρα επιθετικότητα υπέρ και ενάντια ή από τις, πάντα απολαυστικές, τεχνικές παρατηρήσεις-ενστάσεις του Γιάννη σε μια ουδέτερη αμηχανία\nεγώ, καλό το λέω\nτέλος, φοβόμουν ότι το ευφυολόγημα του τίτλου θα αποτελούσε ιδιωτικό – αυτιστικό αστείο\nΔημήτρη, είμαστε δύο\nΛίγα λόγια για το πώς μια έρευνα που αφορά την εκπαίδευση έφτασε να γίνεται από τον ΟΟΣΑ (βέβαια οι ερωτήσεις και τα ερωτηματολόγια, η οργάνωση της έρευνας και επεξεργασία γίνεται από ειδικούς της εκπαίδευσης και της διδακτικής).\n(αντιγράφω από βιβλίο που σύστησε ο Γιώργος) "Το 1983 ο Ρέιγκαν, μετά τα απογοητευτικά αποτελέσματα της έκθεσης για την αμερικανική εκπαίδευση με τίτλο "Nation at Risk" αποφάσισε να εφαρμόσει μια εθνικής κλίμακας εκπαιδευτική μεταρρύθμιση. Αντέδρασαν όμως οι Αρχές των [επιμέρους] Πολιτειών, οι οποίες θεωρούσαν ότι η εκπαίδευση ήταν αποκλειστικά δική τους αρμοδιότητα. Αναζήτησε, λοιπόν, ένα τρόπο να αναγάγει την εκπαιδευτική πολιτική σε διεθνές ζήτημα, ώστε να μπορέσει να τη θέσει υπό άμεσο προεδρικό έλεγχο. Στην άλλη πλευρά του Ατλαντικού, ο Γάλλος υπουργός Παιδείας Ζαν-Πιερ Σεβενμάν προσπαθούσε να καταδείξει τις αδυναμίες του γαλλικού εκπαιδευτικού συστήματος, που ο ίδιος το θεωρούσε ελιτίστικο, προκειμένου να δικαιολογήσει τη δική του εκπαιδευτική μεταρρύθμιση. Και οι δυο πολιτικοί χρειάζονταν μια διεθνή εκπαιδευτική έρευνα που θα επέτρεπε τις συγκρίσεις των εκπαιδευτικών αποτελεσμάτων μεταξύ χωρών, έτσι στράφηκαν για την πραγματοποίησή της στον ΟΟΣΑ" Τα πρώτα αποτελέσματα του PISA δημοσιεύτηκαν το 2001. Γενικά προκάλεσαν αναστάτωση, εδώ στην Ευρώπη κυρίως στη Γερμανία, και οδήγησαν στην αναθεώρηση προγραμμάτων σπουδών. Η έρευνα θεωρείται ότι μετρά "το κατά πόσο οι μαθητές, στο τέλος της υποχρεωτικής εκπαίδευσης, μπορούν να εφαρμόσουν τις γνώσεις τους σε καταστάσεις της πραγματικής ζωής και διαθέτουν τα εφόδια για να γίνουν πλήρη μέλη της κοινωνίας". Υπάρχει και ένα άλλο διεθνές πρόγραμμα αξιολόγησης το TIMMS το οποίο μετρά πόσο καλά κατέχουν οι μαθητές [στο τέλος της 4ης Δημοτικού, της 2ας Γυμνασίου και της 3ης Λυκείου] τη σχολική ύλη των μαθηματικών και των Φυσικών Επιστημών. Μετείχαμε μια φορά, το 1995 αν θυμάμαι καλά, με κακά όμως αποτελέσματα.\nΚάτι ενδιαφέρον που ανέδειξε το PISA του 2012 για τον Καναδά: Η βαθμολογία του Καναδά στα Μαθηματικά το 2012 έπεσε σε σχέση με αυτήν του 2003 κατά 36 βαθμούς (οι ειδικοί του PISA υπολογίζουν ότι 42 βαθμοί αντιστοιχούν σε σχολική φοίτηση μιας χρονιάς). το φαινόμενο συμπίπτει με τη στροφή σε αναλυτικά προγράμματα και σε σχολικά βιβλία που βασίζονται [υπερβολικά θα έλεγα] στην ανακαλυπτική μάθηση.\nΝομίζω πως το βιβλίο που παρουσίασε ο Γιώργος αξίζει να μελετηθεί. θεωρώ ότι αναδεικνύει και τη σημασία των αξιών της κοινωνίας στο αποτέλεσμα της εκπάιδευσης.\nΑπό ένα άρθρο που βρήκα στο διαδίκτυο. Το προσθέτω για να γίνει πιο πλουραλιστική η μελέτη του Γιώργου. Έχει ενδιαφέρον …!\nΤι άλλο να κάνουμε εμείς οι γονείς;


Τι κάνουμε σε περίπτωση αλλεργικού σοκ - Newpost.gr\nΔεν είναι λίγες οι φορές που ζωές κινδύνεψαν ή στην χειρότερη περίπτωση χάθηκαν από αλλεργικό σοκ.\nΔημοσίευση 23 Ιανουαρίου 2012, 15:06 / Ανανεώθηκε 27 Ιουνίου 2013, 14:44\nΜπορεί να συμβεί οπουδήποτε και εάν βρισκόμαστε, και μπορεί να απειλήσει άμεσα την ίδια μας τη ζωή. Ο οργανισμός αντιδρά, πέφτει η πίεση, χάνουμε τις αισθήσεις μας, δεν μπορούμε να αναπνεύσουμε αφού φράζονται οι αναπνευστικές οδοί, συχνά οδηγούμαστε σε καρδιακή ανεπάρκεια και πρέπει άμεσα να πάμε σε νοσοκομείο για τις πρώτες βοήθειες.\nΤα περιστατικά του αλλεργικού σοκ δεν σηκώνουν καθυστέρηση και είναι επείγοντα. Βέβαια κανείς άνθρωπος δεν ξέρει γενικά σε τι είναι αλλεργικός και στον κάθε άνθρωπο η αλλεργία εκδηλώνεται διαφορετικά, ενώ δεν είναι απαραίτητο να πάθουμε αλλεργικό σοκ από μια ουσία. Μπορεί η αλλεργία να εμφανισθεί απλά με κοκκινίλες, με κνησμό στο δέρμα ή ακόμη και σαν συνάχι.\n- γενικευμένη κοκκινίλα και εξάνθημα στο δέρμα- πρήξιμο στο πρόσωπο και στα άκρα. Ακόμη και σε λίγα λεπτά αλλοιώνονται τα χαρακτηριστικά.\n-κόβεται η ανάσα, ή δυσκολευόμαστε πολύ να αναπνεύσουμε